அபராதம் கட்டுவதை தவிர்க்க, தான் கொள்ளையடிக்கப்பட்டதாக பொய்ப் புகார் அளித்த பெண் கைது

கோலாலம்பூர், ஜூலை 31 – தொலைந்துப்போன தனது அடையாள அட்டைக்கு அபராதம் செலுத்துவதை தவிர்க்க, தான் கொள்ளையடிக்கப்பட்டு விட்டதாக் போலிஸ் நிலையத்தில் பொய்ப் புகார் அளித்த பெண் ஒருவர் கைது செய்யப்பட்டுள்ளார்.

தனது காதலனுடன் மோட்டாரில் சென்றுக் கொண்டிருக்கும்போது, மற்றொரு மோட்டார் வண்டியில் வந்த ஆடவன் ஒருவன் தன்னுடைய கைப்பையை அபகரித்துச் சென்றதாக கூறிய 24 வயது பெண் ஜூலை 28ஆம் திகதி போலிஸ் நிலையத்திற்குச் சென்று புகார் அளித்துள்ளார்.

குற்றம் நிருபிக்கப்பட்டால், 6 மாதம் சிறை 2000 ரிங்கிட் அபராதம் விதிக்கப்படலாம். தற்போது அப்பெண் 4 நாள் விசாரணைக்காக தடுத்து வைக்கப்பட்டுள்ளார். ‘

இந்நிலையில், தங்களின் அடையாள அட்டை காணவில்லை என்றால் அபராதத்தை தவிர்க்க, திருடுப் போய்விட்டதாக பொய்ப் புகார் செய்வதை தவிர்த்துக் கொள்ளுமாறு பொதுமக்களை போலிஸ் நினைவுறுத்தியுள்ளனர்.

 Tags
for lost MyKad

to escape fine

Woman nabbed for lodging false police report


ம.சீ.ச தலைவர் பதவி தேர்தல் நேரடி போட்டியை எதிர்நோக்குகிறார் டாக்டர் வீ கா சியோங்

கோலாலம்பூர், செப் 12 – இம்மாதம் பிற்பகுதியில் நடைபெறும் ம. சீ.ச தலைவர் பதவி தேர்தலில் அதன் நடப்பு தலைவரான டத்தோஸ்ரீ டாக்டர் வீ கா சியோங் முன்னாள் மத்திய செயலவை உறுப்பினர் தான் சோங் செங்கிடமிருந்து நேரடி போட்டியை எதிர்நோக்கியுள்ளார். டாக்டர் வீயும் டானும் தலைவர் பதவிக்கு போட்டியிடுவதற்கான தங்களது வேட்புமனுத் தாக்கலை ம.சீ.சவின் தலைமையகத்தில் நேற்று சமர்ப்பித்தனர். ம.சீ.ச துணைத் தலைவர் பதவிக்கு நடப்பு துணைத்தலைவர் டத்தோ டாக்டர் மா ஹாங் சூன் மட்டுமே போட்டியிடுகிறார். அதேபோன்று ம.சீ. மளிர் துணைத் தலைவர் பதவியைத் தற்காத்துக் கொள்வதற்கு நடப்பு துணைத்தலைவர் தீ ஹூய் லிங் மட்டுமே வேட்பு மனுவைத் தாக்கல் செய்தனர்.

ம.சீ.ச மகளிர் பிரிவின் தலைவர் பதவியை தற்காத்துக் கொள்வதற்கு வோங் யூ ஃபோங் போட்டியிடுகிறார். அவரை எதிர்த்து பினாங்கு ம.சீ. ச மகளிர் தலைவி டத்தோ ஊய் சியூ கிம் போட்டியிடுகிறார். கட்சியின் நான்கு உதவித் தலைவர் பதவிக்கு எழுவர் போட்டியிடுகின்றனர். ம.சீ.சவின் இளைஞர் மற்றும் மகளிர் பிரிவுக்கான தேர்தல் செப்டம்பர் 23 ஆம் தேதியும் ம.சீ.ச மத்திய செயலவைக்கான தேர்தல் செப்டம்பர் 24ஆம் தேதியும் நடைபெறவிருக்கிறது.

 Tags
MCA election

Straight fight between Dr Wee and Tan

top post


குளுவாங்கில் இளைஞர் கும்பல் சண்டை; 6 பேர் கைது

குளுவாங், ஜூன் 17 – ஜோகூர், குளுவாங், ஜாலான் லங்சாட்டில் ஓர் உணவகம் முன் சண்டையில் ஈடுபட்ட ஒரு கும்பலைச் சேர்ந்த அறுவரை போலிசார் கைது செய்துள்ளனர்.

நேற்று நள்ளிரவு அந்த உணவகத்தில் சாப்பிட்டுக் கொண்டிருந்த சமயத்தில் அங்கிருந்த 18 வயது இளைஞன் ஒருவன் சினமூட்டும் வகையில் பேசியதால் கைகலப்பு ஏற்பட்டதாக குளுவாங் ஓசிபிடி உதவி கமிஷனர் Bahrin Mohd Noh தெரிவித்தார்.

அந்த இளைஞன் உட்பட மேலும் ஐவர் கைதுசெய்யப்பட்டதோடு சண்டையில் பயன்படுத்தப்பட்ட நாற்காலியும் பறிமுதல் செய்யப்பட்டதாக அவர் கூறினார்.

தற்போது குற்றவியல் சட்டம் 148 பிரிவின் கீழ் கலவரம் விளைவித்ததற்காக மேல் விசாரணை மேற்கொள்ளப்பட்டு வருகிறது. குற்றம் நிரூபிக்கப்ட்டால் அவர்களுக்கு ஐந்து ஆண்டு சிறை அல்லது அபராதம் அல்லது இரண்டுமே விதிக்கப்படலாம்.

 Tags
arrest

brawl

Cops

eatery

johor

six teenagers


தமக்கு  எதிராக  குண்டு  வெடிப்பு   மிரட்டல்  விடுக்கப்பட்ட போதிலும்   மனித உரிமைக்கு தொடர்ந்து  குரல் எழுப்புவேன் –  சித்தி காசிம்   உறுதி

கோலாலம்பூர், ஆக 25 – தமக்கு எதிராக கடந்த மாதம் குண்டு வெடிப்பு மிரட்டல் விடுக்கப்பட்டபோதிலும் மனதில் பட்டதை தொடர்ந்து பேசுவேன் என மனித உரிமைக்காக குரல் கொடுக்கும் வழக்கறிஞர்களில் ஒருவரான சித்தி காசிம் தெரிவித்திருக்கிறார். கடந்த ஜூலை மாதம் அவரது காருக்கு கீழே வெடிப்பு இருப்பது கண்டுப்பிடிக்கப்பட்டது. பக்சாரில் உள்ள கார் பட்டறையில் Service செய்வதற்கு அவரது கார் அனுப்பிவைக்கப்பட்டபோது அதன் அடியில் இருந்த வெடிப்பு கருவியை அகற்றுவதற்கு வெடிமருந்து அகற்றும் பிரிவினர் அழைக்கப்பட்டனர்.

அவரது காருக்கு அடியில் வெடிமருந்து வைத்த சந்தேகப் பேர்வழியை கண்டுபிடிக்க முடியவில்லையென கடந்த வாரம் கோலாலம்பூர் போலீசார் ஒப்புப்கொண்டனர். எனினும் மனித உரிமை விவகாரங்களில் தொடர்ந்து வெளிப்படையாகவும் துணிச்சலாகவும் குரல் கொடுப்பதிலிருந்து எவரும் தம்மை தடுக்க முடியாது என சித்தி காசிம் தெரிவித்தார். எல்லோரும் ஒரு நாள் மரணத்தை தழுவுவதை நிறுத்த முடியாது. ஆனால இறைவன் என்னை இன்னமும் நேசிப்பதாக நான் நினைக்கிறேன். எனவே மற்றவர்களின் நலன்களுக்காக தொடர்ந்து குரல் கொடுப்பேன் என அவர் கூறினார்.

 Tags
car bomb

scare won't silence her

Siti Kassin says


மலாக்கா  ஆட்சிக் குழுவில்    பக்காத்தான்  ஹராப்பான்  பிரதிநிதிகள்  இடம்பெறுவர்

மலாக்கா, ஏப் 1 – மலாக்கா ஆட்சிக்குழுவில் பக்காத்தான் ஹராப்பான் பிரதிநிதிகளும் இடம்பெறுவர் என அம்மாநிலத்தின் புதிய முதலமைச்சர் Abdul Rauf Yusoh கோடிகாட்டினார். ஒற்றுமை அரசாங்கத்தை முழுமையாக பிரதிநிதிக்கும் வகையில் ஆட்சிக் குழு உறுப்பினர்களின் பட்டியல் அமையும் என அவர் தெரிவித்தார். அதோடு மலாக்கா மாநில புதிய அரசாங்கம் வலுவாகவும் நிலைத்தன்மையாகவும் இருக்கும் என அவர் கூறினார். மலாக்காவில் வேலை வாய்ப்புக்களை உருவாக்குவதற்கு மேலும் அதிகமான முதலீடுகளை பெறுவதற்கான முயற்சிகளும் தீவிரப்படுத்தப்படும் என தமது முகநூலில் வெளியிட்ட அறிக்கையில் Abdul Rauf Yusoh குறிப்பிட்டுள்ளார்.

 Tags
lineup reflects

said Abdul Rauf

The Melaka Exco

the unity government


கழிவறை நீரை குடிக்க வைத்து தந்தையும் காதலியும் 6 மாதங்களாக துன்புறுத்திய 8 வயது இந்திய சிறுவன் மீட்கப்பட்டான்

ஜோகூர் பாரு, அக் 18 – தனது தந்தை மற்றும் அவரது காதலியினால் கடந்த 6 மாதக் காலமாக துன்புறுத்தப்பட்டு வந்த இந்திய சிறுவன் அண்டை வீட்டுக்காரர்கள் மற்றும் சமூக ஆர்வளர்களால் மீட்கப்பட்டுள்ளான்.

அடிக்கடி அச்சிறுவனின் வீட்டிலிருந்து அலரல் சத்தம் வருவதாக புகார் வரவே, இறுதியாக I care comunity centre , கங்கார் பூலாய் அடுக்குமாடி குடியிருப்புச் சங்கம், போலிசார் ஆகியோர் அந்த வீட்டில் சென்று பார்த்தபோது, அச்சிறுவன் மிகவும் சோர்ந்த நிலையில், நிர்வாணமாக இருந்துள்ளதோடு உடலில் துன்புறுத்தப்பட்டதற்கான காயங்கள் இருந்துள்ளன.

அச்சிறுவனை விசாரித்ததில், அடிக்கடி தண்டனைக்காக தான் கழிவறையில் அடைக்கப்பட்டதாகவும், கழிவறை நீரை அருந்தச் சொல்லி கட்டாயப்படுத்தப்பட்டதாவும், மிச்சமான உணவே வழங்கப்பட்டதும் தெரிய வந்துள்ளது.

இந்த துன்புறுத்தலால் ஒரு சமயம் 60 கிலோ எடையில் இருந்த அச்சிறுவன் தற்போது 29 கிலோவிற்கு மெலிந்திருப்பதாகவும் கண்டறியப்பட்டுள்ளது.

இதனிடையே இந்த விவகாரம் தொடர்பாக தந்தை மற்றும் காதலி இருவரும் கைதாகி இருப்பதை இஸ்கண்டார் புத்ரி மாவட்ட காவல்துறையின் தலைமை உதவி ஆணையர் ரஹ்மாட் ஆரிஃபின் உறுதிப்படுத்தியுள்ளார்.

அந்த சிறவன் தற்போது ஜொகூர் சுல்தானா அமினா மருத்துவமனையில் அனுமதிக்ப்பட்டுள்ள நிலையில், அவனது தாயாரை போலீசார் தொடர்பு கொண்டு மகனையும் தாயையும் சந்திக்க வைத்துள்ளனர்.

தாயை விசாரித்ததில், தன் மகனைப் பார்க்க பலமுறை முயன்றும் தன் கணவர் அனுமதிக்கவில்லை என கூறியுள்ளார். இது தொடர்பாக போலிசார் விசாரித்து வருகின்றனர்.

 Tags
8yo M’sian Boy

Abused By Father & Girlfriend

And Left Naked

By Drinking Toilet Water

Over 6 Months


விமான நிலையத்தில் டிக்கெட் கவுன்டரை அடித்து நொறுக்கிய பெண்மணி

மெக்சிகோ ஜூலை 7 – மெக்சிகோ விமான நிலையத்தில் பெண் பயணி ஒருவர் தனது டிக்கெட் முன்பதிவு ஆகாதததால், ஆத்திரத்தில் டிக்கெட் கவுன்டரை அடித்து உடைத்ததால் பரபரப்பு ஏற்பட்டது.

மெக்சிகோ விமான நிலையத்தில்

56 வயதான மரியா குவாடலூப் (Maria Guadalupe) என்ற பெண் பயணி, ஒரு பயண நிறுவனம் மூலம் டிக்கெட் முன்பதிவு செய்துள்ளார்.

இந்நிலையில், அவரது டிக்கெட் பதிவு இணையத்தில் காட்டவில்லை என கூறப்பட்டுள்ளத்ய்.

பின்னர் பணத்தை திருப்பி கொடுக்குமாறு ஊழியர்களிடம் அவர் வாக்குவாதத்தில் ஈடுபட்டபோது, முன்பதிவு செய்த நிறுவனத்தை தொடர்புகொள்ளுமாறு ஊழியர்கள் அறிவுறுத்தியுள்ளனர்.

ஆனால் அதனை ஏற்றுக்கொள்ளாத அப்பெண், அங்கிருந்த டிக்கெட் கவுண்டரில் இருந்த மொத்தம் 4 கணினிகள் மற்றும்

4 ஸ்கேனர்களை அவர் அடித்து நொறுக்கினார்.

அவரை தடுத்து நிறுத்திய காவல்துறை அதிகாரிகள், காவலில் எடுத்து விசாரித்து வருகின்றனர்.

 Tags
at Mexican airport

ticket counter

Woman goes berserk


மெல்பர்னில்  இந்து கோயிலில்  காலிஸ்தான்  ஆதரவாளர்கள் இன வெறி தாக்குதல்

மெல்பர்ன், ஜன 13 – ஆஸ்திரேலியாவில் மெல்பர்னில் உள்ள சுவாமி நாரயண் இந்து கோயிலில் காலிஸ்தான் ஆதரவாளர்கள் திடீர் தாக்குதல் நடத்தியுள்ளனர். அதோடு இந்தியாவுக்கு எதிரான வாசகங்களையும் அவர்கள் எழுதியிருக்கும் சம்பவம் ஆஸ்திரேலியாவில் உள்ள இந்துக்களிடையே அதிருப்தியை ஏற்படுத்தியுள்ளது. மேலும் அந்த கோயிலின் சுவர் மீது வர்ணமும் பூசியுள்ளனர். இந்துக்கள் மீது வெறுப்புணர்வை ஏற்படுத்தும் இத்தகைய செயலால் இந்தியர்கள் மட்டுமின்றி சீக்கிய தலைவர்களும் வருத்தம் அடைந்துள்ளனர். இந்தியப் பிரதமர் நரேந்திர மோடிக்கு எதிராகவும் கோயில் சுவர்களில் எழுதப்பட்ட வாசகங்களையும் அவர்கள் கண்டித்தனர். இது குறித்து ஆஸதிரேலிய போலீசார் விசாரணை மேற்கொண்டு வருகின்றனர்.

 Tags
attacked

australia

Hindu

melbourne

temple

vandalised


பெருத்த வயிறு கொண்ட போலீஸ் அதிகாரி ;  சமூக வலைத்தளத்தில்  கிண்டல் பேச்சுக்கு ஆளாகியுள்ளார்

கோலாலம்பூர், ஜன 24 – பெருத்த வயிறு கொண்ட போலீஸ் அதிகாரி ஒருவர் தனது காரில் இருந்து வெளியேற கஷ்டப்படும் காணொளி வைரலாகி, பருமனான அவரது உடல் எடை குறித்து சமூக வலைத்தளத்தில் பேசும் பொருளாகியுள்ளது.

உடற் பருமனாக இருக்கும் அந்த போலீஸ் அதிகாரியால் , திருடனை ஓடிப் பிடிக்க முடியுமா ? அந்த போலீஸ் அதிகாரி காரில் இருந்து வெளியேறுவதற்கு முன்பே, திருடன் தப்பித்து ஓடி விடுவான் என பலரும் கிண்டலாக பேசியுள்ளனர்.

இவ்வேளையில், போலீஸ் அதிகாரியின் அந்த உடல் எடை குறித்து சிலர் வேதனையை வெளிப்படுத்தி இருக்கும் நிலையில், ஓய்வு பெறும் வரையில் ஒரு போலீஸ் அதிகாரியில் உடல் கட்டுக் கோப்புடன் இருந்து சமூகத்திற்கு அவர் ஒரு முன்னூதாரணமாக இருக்க வேண்டுமெனவும் குறிப்பிட்டுள்ளனர்.

இவ்வேளையில் , சம்பந்தப்பட்ட காணொளியில் , Lans Koperal பதவி கொண்ட அந்த போலீஸ் அதிகாரி, தனது ரோந்து காரில் இருந்து வெளியேறி, இளைஞர் ஒருவருக்கு சாலை பாதுகாப்பு குறித்து அறிவுரை கூறுவதைக் காண முடிகிறது.

 Tags
among netizens

became a debate

Obesity among policemen


19 மில்லியன் ரிங்கிட் மதிப்புள்ள   கடத்தல்  மதுபானங்கள், சிகரெட்டுக்கள்  பறிமுதல்

கோலாலம்பூர், மார்ச் 24 – இவ்வாண்டு தொடக்கத்திலிந்து இம்மாதம் 21 ஆம் தேதிவரை 19 மில்லியன் ரிங்கிட் மதிப்புள்ள கடத்தல் சிகரெட்டுக்கள் மற்றும் மதுபானங்களை போலீசார் பறிமுதல் செய்தனர். நாடு முழுமையிலும் மேற்கொள்ளப்பட்ட 21 சோதனை நடவடிக்கையின்போது 119 பேர் கைது செய்யப்பட்டதாக போலீஸ் செயலாளர் Noorsiah Saaduddin தெரிவித்துள்ளார். 351,000 த்திற்கும் மேற்பட்ட சிகரெட்டுக்கள், 290,000 த்திற்கும் மேற்பட்ட கலன்கள் மற்றும் 2,200 போத்தல்களைக் கொண்ட மதுபானங்களும் பறிமுதல் செய்யப்பட்டுள்ள தகவலையும் Noorsiah வெளியிட்டார். அதோடு 11 லோரிகள் , நான்கு வேன்கள் உட்பட 27 வாகனங்களும் பறிமுதல் செய்யப்பட்டதாக அவர் கூறினார்.

 Tags
alcoho

cigarettes

Cops Seize

over RM 19 mil

worth of contraband


சிலாங்கூரில் தொகுதி பங்கீடு மீதான பேச்சு வார்த்தை ; 83 விழுக்காடு  நிறைவு

சிலாங்கூரில், மாநில தேர்தலை முன்னிட்டு, பாக்காதான் ஹரப்பானுக்கும், தேசிய முன்னணிக்கும் இடையில், தொகுதி பங்கீடு மீதான பேச்சு வார்த்தை 83 விழுக்காடு பூர்த்தியாகியுள்ளது.

தொகுதி பங்கீடு தொடர்பில், மத்திய அரசாங்க நிலையில் பலமுறை பேச்சு வார்த்தைகள் நடத்தப்பட்டுள்ளன. கூடிய விரைவில் அதற்கு முழுமையாக தீர்வுக் காணப்படுமென, சிலாங்கூர் மந்திரி பெசார் டத்தோ ஸ்ரீ அமிரூடின் ஷாரி தெரிவித்தார்.

இதுவரை பேச்சு வார்த்தைகள் அனைத்தும் சுமூகமான முறையில் நடைபெற்று வருகிறது. சட்டமன்ற தேர்தலுக்கு வழிவிடும் வகையில், மாநில அரசாங்கத்தை களைப்பதற்கு முன், தலைவர் மன்றம் அது குறித்து இறுதி முடிவுச் செய்யுமென அமிரூடின் சொன்னார்.

மாற்றம் இருந்தாலும் கூட, அது அவ்வளவு பெரிதாக இருக்காது என்றாரவர்.

இவ்வேளையில், கோத்தா கெமுனிங் தொகுதி சட்டமன்ற உறுப்பினர் வி.கணபதிராவ், அத்தொகுதியை தற்காத்து போட்டியிடப்போவதில்லை என அறிவித்துள்ளதை தொடர்ந்து, பாக்காத்தான் ஹரப்பான் அத்தொகுதியில் போட்டியிடுமா என வினவப்பட்ட போது, ஒப்பந்தம் செய்து கொள்ளப்பட்டதை போல, இதற்கு முன் வெற்றி பெற்ற அனைத்து தொகுதிகளையும் தற்காத்து பக்காதான் ஹராப்பான் கட்டாயம் போட்டியிடும் எனவும் அமிரூடின் தெரிவித்தார்.

 Tags
are 83 percent

complete

In Selangor

seat negotiations


எறும்புத் தின்னி   செதில்களை  கடத்தும்  கும்பல் 8 பேர் கைது

கோலாலம்பூர், ஜூலை 17 – எறும்புத் தின்னி செதில்களை கடத்தும் கும்பல் தொடர்பில் தொடர்ந்து விசாரணை நடத்திவரும் எம்.ஏ.சி.சி இன்று மேலும் ஒரு நபரை கைது செய்தது. இதுவரை இந்த கும்பலைச் சேர்ந்த எட்டு பேர் கைது செய்யப்பட்டுள்ளனர். வர்த்தக மையங்கள் மற்றும் சம்பந்தப்பட்டவர்களின் வீடுகளிலும் பரிசோதனை நடத்தப்பட்டது. அந்த கும்பலுடன் சம்பந்தப்பட்ட அமலாக்க அதிகாரி ஒருவரும் கைது செய்யப்பட்டதாக எம்.ஏ.சி.க்கு நெருக்கமான தகவல்கள் கூறின. விசாரணைக்கு உதவும் பொருட்டு போர்ட் கிள்ளானைச் சேர்ந்த 43 வயதுடைய ஷேய்க் பீமன் ஷேய்க் அகமட் என்ற நபரை எம்.ஏ .சி.சி தேடிவருகிறது.

வெள்ளிக்கிழமையன்று கிள்ளான் மற்றும் கோலாலம்பூரில் மேற்கொள்ளப்பட்ட பல்வேறு நடவடிக்கையில் 23.4 மில்லியன் ரிங்கிட் மதிப்புள்ள எறும்புத் தின்னி செதில்கள் கிள்ளானில் பறிமுதல் செய்ப்பட்டது. இதில் சம்பந்தப்பட்ட கும்பலைச் சேர்ந்தவர்களின் பல்வேறு ஆடம்பர கார்கள் கோலாலம்பூரில் பறிமுதல் செய்யப்பட்டது. வங்காளதேசம், பாகிஸ்தான் மற்றும் நேப்பாள பிரஜைகளும் கைது செய்யப்பட்டவர்களில் அடங்குவர்.

 Tags
Another arrest

in pangolin scales smuggling case .


லண்டனுக்கு  புறப்பட்ட ஏர் இந்திய விமானம்  மீண்டும்  டில்லி திரும்பியது

புதுடில்லி, ஏப் 11 -டில்லி விமான நிலையத்திலிருந்து லண்டன் புறப்பட்ட ஏர் இந்திய விமானம் புறப்பட்ட சிறிது நேரத்தில் மீண்டும் டில்லி திரும்பியது. அந்த விமானத்தின் பயணியான ஆடவர் ஒருவர் விமானத்திலிருந்த இரண்டு பணியாளர்களுடன் தகராறில் ஈடுபட்டதோடு அவர்களை தாக்கியதாக கூறப்பட்டது. இதனைத் தொடர்ந்து அந்த விமானம் டில்லியில் தரையிறக்கப்பட்டதோடு தகராறில் ஈடுபட்ட பயணி விமானத்திலிருந்து கீழே இறக்கப்பட்டு பாதுகாப்பு அதிகாரிகளிடம் ஒப்படைக்கப்பட்டார். அந்த பயணிக்கு எதிராக போலீசில் புகார் செய்யப்பட்டதைத் தொடரந்து விசாரணை மேற்கொள்ளப்பட்டு வருவதாக ஏர் இந்திய விமான நிறுவனம் வெளியிட்ட அறிக்கையில் தெரிவித்துள்ளது.

 Tags
Air india flight

deboards unruly

Delhi - London

passenger for causing

to crew on board


சபா முதலமைச்சரை மாற்றும் முயற்சி தோல்வியில் முடிந்ததா ?

கோத்தா கினாபாலு, ஜன 6 – சபா முதலமைச்சர் Datuk Seri Hajiji Noor- ரை மாற்றும் முயற்சி தோல்வி கண்டிருப்பதாக கூறப்படுகிறது.

‘கினாபாலு நடவடிக்கை’ என அறியப்படும் அந்த முயற்சிக்கு, மாநில வரிசான், தேசிய முன்னணி தலைவர்களின் தொடர்பு இருந்ததாக நம்பப்படுகிறது .

நேற்று மாலை, அந்த விவகாரம் தொடர்பில், வாரிசான் கட்சித் தலைவர் Datuk Seri Mohd Shafie Apdal, சபா தேசிய முன்னணி தலைவர் Datuk Seri Bung Moktar Radin இருவரும் தனித் தனியே செய்தியாளர் சந்திப்பு கூட்டத்திற்கு ஏற்பாடு செய்திருந்தனர்.

எனினும், மேற்விபரங்கள் ஏதும் வழங்கப்படாமல் அந்த இரு சந்திப்புகளும் ரத்து செய்யப்பட்டன.

இதனிடையே, அவசியம் ஏற்பட்டால் முதலைமைச்சர் Datuk Seri Hajiji Noor – ரின் ஆதரவை நிரூபிக்க தயாராக இருப்பதாக நேற்றிரவு Gabungan Rakyat Sabah – GRS கூட்டணி கட்சி அறிக்கை வெளியிட்டிருந்தது குறிப்பிடத்தக்கது.

 Tags
attempt

Drop

Hajiji

If the steps fail

will not be made


சம்பளம் கொடுக்க பணமில்லை ; வங்கி கணக்கை முடக்கும் உத்தரவை மீட்டுக் கொள்ளுமாறு பெர்சத்து கோரிக்கை

வங்கி கணக்கை முடக்கும் உத்தரவை மீட்டுக் கொள்ள கோரி, ஊழல் தடுப்பு ஆணையத்திற்கு பெர்சத்து கடிதம் ஒன்றை அனுப்பவுள்ளது.

பொருளாதார ஊக்குவிப்புத் தொகையிலிருந்து பணத்தை பெற்றதாக கூறப்படும் குற்றச்சாட்டை மீண்டும் மறுத்த முஹிடின் யாசின், வங்கி கணக்கு முடக்கம் தங்கள் நடவடிக்கைகளை பாதிக்கும் என்றார்.

குறிப்பாக, நிர்வாக செலவினங்களை சமாளிப்பதில் சிக்கல்களை எதிர்கொள்ள நேரிடும் என்பதையும் முஹிடின் சுட்டிக் காட்டினார்.

கள்ளப் பணமாற்று – தீவிரவாதத்திற்கு நிதியாதரவு அளிப்பதை தடுக்கும் சட்டத்தின் கீழ் விசாரணைக்காக, கடந்த இரு வாரங்களுக்கு முன் பெர்சாத்து கட்சியின் வங்கிக் கணக்கு முடக்கப்பட்டதை, ஊழல் தடுப்பு ஆணையத்தின் தலைவர் அசாம் பாக்கி உறுதிப்படுத்திருந்தார் என்பது குறிபிடத்தக்கது.

 Tags
Bersatu please

cancel the account freeze

there is no money

to pay salary


கட்சியிலிருந்து பலர் வெளியேறி பெரிக்காதான் நேஷனலுடன் இணைந்து விடுவார்களா? இல்லை என்கிறார் ம.இ.கா-வின் தினாளன்

கோலாலம்பூர், ஜூலை 20 – கட்சியிலுள்ள அதிகமான உறுப்பினர்கள் வெளியேறி எதிர்க்கட்சியில் இணைவதற்கு திட்டமிட்டுள்ளதாக பெரிக்காத்தான் நேஷனல் கூறிக்கொண்டதை ம.இ.கா மறுத்துள்ளது.

பெரிக்காத்தான் நேசனலில் இணைவதற்காக கட்சியியிருந்து வெளியேறிய உறுப்பினர்கள் விரல் விட்டு எண்ணக்கூடியே ஒரு சிலர்தான் என ம.இ.கா தகவல் பிரிவின் தலைவர் ஆர்.தினாளன் தெரிவித்துள்ளார்.

பெரிக்காத்தான் நேஷனலில் ம.இ.கா உறுப்பினர்கள் இணைந்தனர் என்பதற்கு என்ன ஆதாரம் ? அப்படி இருந்தால் அவர்களது புகைப்படங்களை எங்களுடன் பகிர்ந்து கொள்ள முடியுமா எனவும் தினாளன் கேள்வி எழுப்பியிருக்கின்றார்.

மாநில தேர்தல் விரைவில் நடைபெறவிருக்கிறது என்பதற்காக மலிவு விளம்பரத்தை தேட வேண்டாம் என தினாளன் எச்சரித்தார்.

ம.இ.கா உறுப்பினர்களில் பெரும்பாலோர் கட்சிக்கு விசுவாசமாகவும் ஆதரவாகவும் உள்ளனர். இந்திய சமூகத்திற்காக போராடப்போவதாக வெற்று வாக்குறுதிகள் மற்றும் இனிப்பு வார்த்தைகளை கூறவேண்டாம் என பெரிக்காத்தான் நேசனல் கூட்டணியை தினாளன் கேட்டுக்கொண்டார்.

கட்சி தலைமைத்துவத்துடன் கொண்டிருக்கும் கருத்து வேறுபாட்டினால் பெரிக்காத்தான் நேசனலில் இணைவதற்காக அதிமான ம.இகா உறுப்பினர்கள் அக்கட்சியிலிருந்து விலகுவதற்கு முடிவு செய்துள்ளதாக சிலாங்கூர் பெரிக்காத்தான் நேஷனல் நேற்று கூறியிருந்தது குறிப்பிடத்தக்கது.

 Tags
claim of exodus

MIC rubbishes

to PN


பூமியில் இருந்து மறையும் உலகின் அழகிய தீவு

துவாலு ஜூலை 27 – உலகின் மிக அழகான தீவு நாடான துவாலு (Tuvalu), தொடர்ந்து கடல் மட்டம் உயர்வதன் காரணமாக விரைவில் மறைந்துவிடும் அச்சுறுத்தலை எதிர்கொள்கிறது.

மேற்கு-மத்திய பசிபிக் பெருங்கடலில் உள்ள தீவு நாடான துவாலு, ஹவாய் மற்றும் ஆஸ்திரேலியாவிற்கு இடையில் பாதியிலேயே அமைந்துள்ளது. சுமார் 12,000 மக்கள்தொகை கொண்ட துவாலு, உலகின் மிக குறைவாக பார்வையிடப்பட்ட நாடாக கருதப்படுகிறது.

ஆண்டுக்கு இரண்டாயிரம் பயணிகள் மட்டுமே இந்நாட்டிற்கு வருவதாக கூறப்படுகிறது.

இந்த சிரமத்தை தவிர தற்போது கடல் மட்டம் உயர்வதால், எதிர்காலத்தில் கடலில் மறைந்து போகக்கூடிய தீவுகளின் பட்டியலில் துவாலுவும் உள்ளது.

எனவே பூமியின் முகத்தில் இருந்து முற்றிலும் மறைந்துவிடும் சூழல் நிலவுவதால் சுற்றுலா பயணிகளும், அந்நாட்டு மக்களும் கவலை அடைந்துள்ளனர்.

 Tags
likely to disappear soon

the world’s least

Tuvalu

visited nation


ராயா உடைகளுக்காக முண்டியடித்துக் கொண்ட வாடிக்கையாளர்கள்

கோலாலம்பூர், ஏப் 2 – பெருநாள் ஆடைகளுக்கு மிகப் பெரிய விலை கழவு வழங்கப்படுவதாக வெளியான அறிவிப்பைத் தொடர்ந்து , துணிக் கடை ஒன்றின் முன் பெரிய கூட்டம் திரண்டு, தள்ளு முள்ளு சம்பவம் நிகழ்ந்திருக்கின்றது.

அதன் தொடர்பான காணொளிகள் சமூக வலைத்தளங்களில் அதிகம் பகிரப்பட்டிருக்கும் நிலையில் அந்த சம்பம், நேற்று ஷா ஆலாம், செக்க்ஷன் 7- இல் அமைந்திருக்கும் துணிக் கடை ஒன்றின் முன் நிகழ்ந்ததாக நம்பப்படுகிறது.

நாடு முழுவதும் சில கிளைகளை வைத்திருக்கும், முஸ்லீம்கள் அணியக் கூடிய ஆடையை விற்பனைச் செய்யும் அந்த துணிக் கடை , முதலில் வரும் வாடிக்கையாளர்களுக்கு மிகப் பெரிய விலை கழிவு வழங்கப்படுமென அறிவித்திருந்ததாக வலைத்தளவாசிகள் குறிப்பிட்டிருந்தனர் .

அதுவும் முதலில் வரும் குறிப்பிட்ட வாடிக்கையாளர்களுக்கு 1 ரிங்கிட் குறைந்த விலையில் ஆடைகள் விற்கப்படுமெனவும் அறிவித்திருந்ததாகக் கூறியிருந்தனர்.

இந்த அறிப்பு வைரலாகி, நூற்றுக்கணக்கான வாடிக்கையாளர்கள் நேற்று அந்த துணிக் கடையின் முன் திரண்டு, சில மணி நேரம் வரை காத்திருந்தனர்.

கடையின் கதவு திறந்தவுடன், வெளியில் நின்று கொண்டிருந்த வாடிக்கையாளர்கள் முண்டியடித்துக் கொண்டு உள்ளே நுழைவதைக் காண முடிந்தது.

இவ்வேளையில் , கூட்டத்தைக் கட்டுப்படுத்த சம்பந்தப்பட்ட துணிக் கடை முறையான பாதுகாப்பு நடவடிக்கைகளை எடுக்க தவறி விட்டதாக வலைத்தளவாசிகள் தங்களது கருத்துகளை பதிவிட்டுள்ளனர்.

 Tags
as shoppers

Baju Raya

Chaos

in Shah Alam

over discounted

wrestle


கடந்த  ஆண்டின்  சிறந்த  விளையாட்டு வீரராக  பேட்மிண்ட்ன்  இரட்டையர் ஜோடி  Aaron Chia – Soo Wooi  Yik   தேர்வு

கோலாலம்பூர், ஜூலை 18- 2022 ஆம் ஆண்டுக்கான சிறந்த விளையாட்டு வீரருக்கான விருதை தேசிய பேட்மிண்டன் இரட்டையர் பிரிவு விளையாட்டாளர்களான Aarron Chia – Soo Woo Yik வென்றனர். கடந்த ஆண்டு உலக பேட்மிண்டன் போட்டியில் இரட்டையர் விருதை வென்றதைத் தொடர்ந்த அவர்கள் சிறந்த விளையாட்டு வீரர் விருதுக்கு தேர்வு பெற்றனர். இவ்வாண்டு அடுத்தடுத்து நடைபெறும் அனைத்துலக பேட்மிண்டன் போட்டிகளில் சிறந்த அடைவுநிலை பெறுவதற்கு சிறந்த விளையாட்டாருக்கான அந்த விருது Aarron -Soo Woo Yik ஜோடிக்கு பெரும் உற்சாகமாக இருக்கும் என நம்பப்படுகிறது.

2022 ஆம் ஆண்டு காமன்வெல்த் விளையாட்டுப் போட்டியில் இரண்டு தங்கப் பதக்கங்களை வென்ற தேசிய ஜிம்னாஸடிக் வீராங்கனை Ng Joe Ee சிறந்த விளையாட்டு வீரங்கனைக்கான விருதை வென்றார். மகளிர் குழு பிரிவில் சிறந்த விளையாட்டாளருக்கான விருதை மகளிர் பேட்மிண்டன் விளையாட்டாளருக்கான விருதை Pearly Tan -M. Thinnah வென்றனர். மலேசிய ஹாக்கிக் குழுவின் பயிற்சியாளரான A.Arul Selvaraj சிறந்த பயிற்சியாளருக்கான விருதை வென்றார். சிறந்த விளையாட்டாளர் , சிறந்த விளையாட்டு வீராங்கனை உட்பட வெற்றி பெற்ற அனைவரும் மாட்சிமை தங்கிய பேரரசர் Al Sultan Abdullah விடமிருந்து பரிசுகளை பெற்றுக்கொண்டனர். இவிளையாட்டுத்துறை அமைச்சர் Hannah Yeoh மற்றும் துணையமைச்சர் Adam Adli Abdul Halim ஆகியோரும் இந்த நிகழ்வில் கலந்துகொண்டனர்.

 Tags
Another accolade

for Aaron

Wooi Yik


மித்ரா சிறப்பு செயலவைக் குழுவிலிருந்து ராயர் & சிவராஜ் வெளியேற்றம்; நெல்சன் புதிய உறுப்பினர்

புத்ராஜெயா, செப் 19 – இந்திய சமூக உருமாற்றுப் பிரிவான மித்ராவின், சிறப்பு செயற்குழுவில் உறுப்பினர்களாக இருந்த செனட்டர் டத்தோ சிவராஜ் மற்றும் ஜெலுத்தோங் நாடாளுமன்ற உறுப்பினர் RSN ராயர் ஆகியோர் அதிலிருந்து வெளியேற்றப்பட்டுள்ளதாக அப்பிரிவின் நம்பத்தகுந்த வட்டாரம் தகவல் தெரிவித்துள்ளது.

சிவராஜ் ம.இ.கா-விலிலிருந்து வெளியேறியதால் அவருக்கு பதிலாக அச்சிறப்பு செயற்குழுவில் அக்கட்சியின் சார்பில் செனட்டர் டத்தோ நெல்சன் நியமிக்கப்படவுள்ளதாகவும் அறியப்படுகிறது.

பிரதமர் டத்தோ ஶ்ரீ அன்வார் இப்ராஹிமால் அறிவிக்கப்பட்ட அச்சிறப்பு செயற்குழுவின் தலைவராக சுங்கை பூலோ நாடாளுமன்ற உறுப்பினர் டத்தோ ரமணன் இருந்து வரும் நிலையில் கிள்ளான் நாடாளுமன்ற உறுப்பினர் கணபதிராவ் மற்றும் செகாமாட் நாடாளுமன்ற உறுப்பினர் யுவனேஸ்வரன் ஆகியோர் உறுப்பியம் பெற்றுள்ளனர்.

 Tags
Nelson is a new member

Royer & Sivaraj Expelled from Mitra Special Action Committee


குழந்தையின் கை வீங்கி, சீழ் வடிந்ததாக குற்றச்சாட்டு ; விசாரணை மேற்கொள்ளுமாறு மலாக்கா மருத்துவமனைக்கு உத்தரவு

மலாக்கா, ஜூலை 18 – அண்மையில், மலாக்கா மருத்துவமனையில் அனுமதிக்கப்பட்ட தனது உறவுக்கார குழந்தையின், கை வீக்கமடைந்து சீழ் வடிந்ததாக, ஆடவர் ஒருவர் குற்றம்சாட்டியுள்ளார்.

அம்மை நோய் காரணமாக, பிறந்து இரண்டு மாதங்களே ஆன அக்குழந்தை மலாக்கா மருத்துவமனையில் அனுமதிக்கப்பட்டிருந்த போது, அச்சம்பவம் நிகழ்ந்ததாக, முஹமட் இஸ்வான் எனும் அவ்வாடவர் தமது சமூக ஊடகத்தில் பதிவிட்டுள்ளார்.

அதனை தொடர்ந்து, அச்சம்பவம் குறித்து உடனடியாக விசாரணை மேற்கொள்ளுமாறு, மலாக்கா மருத்துவமனை நிர்வாகம் பணிக்கப்பட்டுள்ளதாக, மாநில சுகாதார, மனிதவள, ஒற்றுமை ஆட்சிக்குழு உறுப்பினர் Ngwe Hee Sem தெரிவித்தார்.

குழந்தை கையில் ஏற்பட்ட சீழை அகற்ற, அறுவை சிகிச்சை செய்ய வேண்டும் என மருத்துவர் கூறியதாக முன் வைக்கப்பட்டுள்ள குற்றச்சாட்டு தொடர்பிலும், ஆராயப்படுவதாக Ngwe Hee Sem சொன்னார்.

மலாக்கா மருத்துவமனையின் அலட்சியப் போக்கால், குழந்தையின் கை வீங்கி சீழ் வடிவதாக முன் வைக்கப்பட்ட குற்றச்சாட்டு, கடந்த திங்கட்கிழமை தொடங்கி சமூக ஊடகங்களில் வைரலாகியுள்ளது குறிப்பிடத்தக்கது.

 Tags
bayi bengkak

bernanah

diminta siasat dakwaan tangan

Hospital Melaka


போதைப் பொருள்  விநியோகம்  மாற்றுத்  திறனாளி உட்பட  இருவர் மீது  குற்றச்சாட்டு

ஈப்போ . மே 26 – 21 கிலோவுக்கும் கூடுதலான போதைப் பொருளை விநியோகம் செய்ததாக மாற்று திறனாளி உட்பட இருவர் மீது ஈப்பே மாஜிஸ்திரேட் நீதிமன்றத்தில் குற்றஞ்சாட்டப்பட்டது. மரண தண்டனை விதிக்கப்படும் அபாயகரமான போதைப் பொருள் சட்டத்தின் கீழ் மாற்றுத் திறனாளியான 39 வயதுடைய எஸ்.கணேசன் மற்றும் ஆர். பிரபாகரன் ஆகியோருக்கு எதிரான குற்றச்சாட்டு வாசிக்கப்பட்டது. அவ்விருவரும் இம்மாதம் 16ஆம் தேதி எண் 2 A. Jelapang Bayu 6. Puncak Jelapang கில் இரவு மணி 9 அளவில் இக்குற்றத்தை புரிந்ததாக குற்றஞ்சாட்டப்பபட்டனர். எனினும் அவ்விருவரிடம் எந்தவொரு வாக்குமூலமும் பதிவு செய்யப்படவில்லை. அவர்கள் மீதான குற்றச்சாட்டு ஜூலை 26ஆம் தேதி மறுவாசிப்புக்காக செவிமடுக்கப்படு

 Tags
21kg

A man

between

is accused

North

of distributing

of Heroin

Two

with a scarf


6 மாநிலங்களில் வெள்ளத்தால்  26,685 பேர் பாதிப்பு

கோலாலம்பூர், மார்ச் 2 – நாட்டின் 6 மாநிலங்களில் பெய்த தொடர் அடைமழையை அடுத்து , இன்று அதிகாலை மணி 6 வரையில், 6 மாநிலங்களில் வெள்ளத்தால் பாதிக்கப்பட்டவர்களின் எண்ணிக்கை 26, 685-ஆக அதிகரித்துள்ளது.

ஜோகூர், சரவாக், சபா, நெகிரி செம்பிலான், பகாங், மலாக்கா ஆகிய மாநிலங்களில் வெள்ளத்தால் பாதிக்கப்பட்டவர்களைத் தங்க வைப்பதற்காக, 217 துயர் துடைப்பு மையங்கள் திறக்கப்பட்டிருப்பதாக , மக்கள் சமூக நலத் துறையின் பேரிடர் தகவல் அகப்பக்கத்தில் குறிப்பிடப்பட்டுள்ளது.

இதில், ஜோகூர் வெள்ளத்தால் மிக மோசமாக பாதிக்கப்பட்டிருக்கும் நிலையில், அம்மாநிலத்தில் திறக்கப்பட்டுள்ள 177 துயர் துடைப்பு மையங்களில் 24, 230 பேர் தங்க வைக்கப்பட்டுள்ளனர். அம்மாநிலத்தில் செகாமாட், கோத்தா திங்கி, கூலாய், குளுவாங், பொந்தியான், ஜோகூர் பாரு, மெர்சிங், முவார், தங்காக், பத்து பஹாட் ஆகிய பகுதிகள் வெள்ளக் காடாக காட்சியளிக்கின்றன.

ஜோகூரை அடுத்து, பகாங்கில் 25 துயர் துடைப்பு மையங்களில் 1, 372 பேர் அடைக்கலம் பெற்றுள்ளனர். அம்மாநிலத்தில், மாரான், ரொம்பின் , ரவூப், ஜெராண்டூட், பெக்கான் ஆகிய பகுதிகளை வெள்ள நீர் சூழ்ந்துள்ளது.

இவ்வேளையில், நெகிரி செம்பிலானின் 760 பேரும், சரவாக்கில் 148 பேரும், சபாவில் 108 பேரும், மலாக்காவில் 67 பேரும் வெள்ளத்தால் பாதிக்கப்பட்டுள்ளனர்.

 Tags
Floods victims

in 6 states

increased by 26685

this morning


எட்டு கடை வீடுகள் தீக்கிரையாகின ; இருவர் கருகி மாண்டனர், ஒருவரை காணவில்லை

சுங்கை பெட்டாணி, செப்டம்பர் 18 – பெக்கான் கோத்தா குவாலா மூடாவில், எட்டு கடை வீடுகள் தீக்கிரையான சம்பவத்தில், இருவர் கருகி உயிரிழந்ததை, கெடா மாநில தீயணைப்பு மீட்புப் படை உறுதிப்படுத்தியுள்ளது.

அதிகாலை மணி 3.19 வாக்கில் முதல் சடலம் கண்டெடுக்கப்பட்ட வேளை ; இரண்டாவது சடலம் ஆறு மணி வாக்கில் மீட்கப்பட்டதாக, மாநில தீயணைப்பு மீட்புப் படையின் உயர் உதவி ஆணையர் அவாங் ஹிட்செல் அவாங் புஜாங் தெரிவித்தார்.

அந்த தீ விபத்து குறித்து பின்னிரவு மணி ஒன்று வாக்கில் அவசர அழைப்பு கிடைத்ததாகவும் அவர் சொன்னார்.

தன்னார்வ உதவிப் படையின் உதவியுடன் அதிகாலை மணி 3.08 வாக்கில், தீ கட்டுப்பாட்டுக்குள் கொண்டு வரப்பட்டது.

இந்நிலையில், அச்சம்பவத்தில் காணமால் போன எஞ்சிய ஒருவரை தேடும் பணிகள் தொடர்கின்றன.

 Tags
ditemui rentung

Dua mangsa

kebakaran rumah kedai


மலாய்க்காரர்களுக்கான   பிரகடனம் தொடர்பில்   டாக்டர் மகாதீர்   முஹிடின்  இரண்டு மணி நேரம்  சந்திப்பு

கோலாலம்பூர், ஜூலை 5 – Sheraton முன்னெடுப்பிற்குப் பின் மேற்கொள்ளப்பட்ட ஆட்சிக் கவிழ்ப்பை தொடர்ந்து ஏற்பட்ட கருத்து வேறுபாடுகளை எல்லாம் ஒதுக்கிவிட்டு மூன்று ஆண்டுகளுக்குப் பிறகு முன்னாள் பிரதமர்களான டாக்டர் மகாதீரும் டான்ஸ்ரீ முஹடின் யாசினும் நேற்றிரவு சுமார் இரண்டு மணி நேரம் சந்திப்பு நடத்தினர். அந்த சந்திப்பு மலாய்க்காரர்கள் சமூகத்திற்கு புதிய நம்பிக்கையை கொண்டு வந்திருப்பதாக மலாய்க்காரர்களின் பிரகடனத்திற்கான செயலகத்தின் தலைவர் Khairuddin Abu Hassan தெரிவித்தார். எனினும் மகாதீருக்கும் முஹிடினுக்குமிடையே நடைபெற்ற சந்திப்போது விவாதிக்கப்பட்ட அம்சங்களை கைருடின் வெளியிடவில்லை.

 Tags
Dr. Muhyiddina

meet up to discuss Malay proclamanation


மேலாளரால் மருத்துவருக்கு பாலியல் தொல்லை; போலீஸ் புகார் செய்யுமாறு சுகாதார  அமைச்சு வலியுறுத்து

கோலாலம்பூர், பிப் 28 – தனது மேல் அதிகாரியால் பாலியல் தொல்லை கொடுக்கப்பட்டதாகக் கூறியிருக்கும் பெண் மருத்துவர் அதன் தொடர்பில் போலீஸ் புகார் கொடுக்குமாறு, சுகாதார தலைமை இயக்குநர் டான் ஶ்ரீ டாக்டர் நோர் ஹிஷாம்  அப்துல்லா கேட்டுக் கொண்டார்.

அந்த மருத்துவருக்கு வேலையிடத்தில் பாலியல் தொல்லை கொடுக்கப்பட்ட சம்பவம் சுகாதார அமைச்சின் கவனத்துக்கு வந்துள்ளது. அதன் தொடர்பில் அமைச்சின் உயர்நெறி பிரிவு விசாரணை மேற்கொண்டு வருவதாகவும் அவர் கூறினார்.

இவ்வேளையில் , புகார் அளிக்கப்படும் நபர் மருத்துவமனையின் இயக்குநராக அல்லது யாராகவும் இருக்கலாம். எனினும், பாதிக்கப்பட்ட அந்த பெண் மருத்துவர் போலீஸ் புகார் செய்வது, விசாரணைக்கு மேலும் உதவியாக இருக்குமென நோர் ஹிஷாம் கூறினார்.

மூத்த மருத்துவரும் மருத்துவமனை இயக்குநருமான மேலாளர், பெண் பணியாளர்களின் உள்ளாடை நிறம் குறித்து ஆபாசமாக பேசியிருப்பதாக கூறப்பட்டிருக்கும் சம்பவம் தொடர்பில் அவர் அவ்வாறு கருத்துரைத்தார்.

 Tags
accused boss of

Health DG urges

police report

senior doctor who

sexual harassment to lodge


மாநில தேர்தலில் போட்டியிடும்  வேட்பாளர்கள் சளி, காய்ச்சல் இருந்தால்  பிரச்சாரத்தை தவிர்ப்பீர்  டாக்டர் Zaliha  வலியுறுத்து

புத்ரா ஜெயா, ஆக 4- மாநில தேர்தலில் போட்டியிடும் வேட்பாளர்கள் சளி மற்றும் காய்ச்சல் இருக்குமானால் உடடியாக தேர்தல் பிரச்சாரத்திலிருந்து ஒதுங்கியிருக்கும்படி சுகாதார அமைச்சர் டாக்டர் Zaliha Mustafa கேட்டுக்கொண்டார். சளி மற்றும் காய்ச்சல் வேளையில் பிரச்சாரத்தில் மக்களை சந்திக்கும்போது அதனால் மற்றவர்களுக்கும் நோய் பரவக்கூடும் சாத்தியம் இருக்கிறது. சளிக் காய்ச்சலினால் பாதிக்க்கப்பட்ட வேட்பாளர்கள் அதனை மற்றவர்களுக்கு பரவச் செய்யும் நடவடிக்கையில் ஈடுபடுவதிலிருந்து ஒதுங்கியிருக்க வேண்டும் என அவர் வலியுறுத்தினார். இத்தகை பிரச்சனைக்கு உள்ளான வேட்பாளர்கள் உடனடியாக மருத்துவரை கண்டு சிகிச்சை மேற்கொள்ள வேண்டும் என்பதோடு முகக்கவரியை பயன்படுத்த வேண்டும் என டாக்டர் Zaliha அறைகூவல் விடுத்தார்.

 Tags
Berhenti kempen

jika dijangkiti influenza

PRN


பி. மலையாண்டியின் ‘இளைய தழிழவேள் ஆதி குமணன்’ நூல் வெளியீடு அக்டோபர் 15

கோலாலம்பூர் , அக் 9 – மக்கள் ஓசையின் முதிர்நிலை புகைப்பட நிருபர் பி. மலையாண்டி எழுதியிருக்கும் ‘இளைய தமிழவேள் ஆதி குமணன்’ எனும் நூல் வெளியீடு இம்மாதம் 15ஆம் தேதி மாலை மூன்று மணியளவில் டான்ஸ்ரீ கே.ஆர் சோமா அரங்கில் வெளியீடு காணவிருக்கிறது.

மனித வள அமைச்சர் வி.சிவக்குமார், தொழில்முனைவர் கூட்டுறவு துணையமைச்சர் செனட்டர் சரஸ்வதி கந்தசாமி , டத்தோ சகோதேவன், ஓம்ஸ் தியாகராஜன் உட்பட பல பிரமுகர்கள் இந்த நிகழ்வில் கலந்துகொள்ளவிருக்கின்றனர்.

மலேசிய தமிழ் எழுத்தாளர் சங்கத்தின் தலைவராகவும் இருந்துள்ள ஆதி குமணன் காலமாகிவிட்ட 18 ஆண்டுகளுக்கு பின் அவரது நினைவுகளை பகிர்ந்து கொள்ளும் நோக்கத்தில் இந்த நூலை வெளியிடுவதாகவும் இந்த நிகழ்வில் தமிழ் எழுத்தாளர்கள் மற்றும் தமிழ் ஆர்வலர்கள் அனைவரும் கலந்துகொண்டு சிறப்பிக்கும் படி மலையாண்டி கேட்டுக்கொண்டார்.

தமிழ் மலர் நாளிதழில் பணியாற்றிய காலத்திலிருந்து ஆதி குமணன் பத்திரிகை உலகில் நியாயத்திற்கும் நீதிக்கும் என்றும் துணை நின்றவர். தம்மை போன்றவர்களுக்கு அவர் ஒரு வழிகாட்டியாக இருந்துள்ளதையும் மலையாண்டி நினைவு கூர்ந்தார்.

215 பக்கங்களை கொண்ட இந்த நூலில் பல்வேறு புகைப்படங்களும் இடம்பெற்றுள்ளன. ஒரு எழுத்தாளர் மற்றும் பத்திரிகையாளர் என்ற முறையில் ஆதி . குமணனை அடுத்த தலைமுறையும் அறிந்துகொள்ளும் நோக்கத்தில் இந்த நூலை உருவாக்கியிருப்பதாகவும் நாட்டிலுள்ள தமிழ் பள்ளிகளுக்கு வழங்குவதற்கான ஏற்பாடுகளும் செய்யப்பட்டுள்ளதாக மலையாண்டி தெரிவித்திருக்கிறார்.

 Tags
'Ilaya Thazhilavel Adi Kumanan'

adalah pada 15 Oktober

P. Malayandi

Penerbitan buku


எம்.எச் விமானம்  சுட்டு வீழ்த்தப்பட்ட   சம்பவத்தில்  தொடர்புள்ளவர்களின் பெயர்கள்  அறிவிக்கப்படும்

தெ ஹெக், பிப் 8 – 2014ஆம் ஆண்டு மலேசிய விமான நிறுவனத்தின் MH 17 ரக விமானம் சுட்டு வீழ்த்தப்பட்ட சம்பவத்தில் மேலும் சில சந்தேகப் பேர்வழிகளின் பெயர்களை விசாரணையாளர்கள் இன்று அறிவிக்கவிருக்கின்றனர். அந்த விமானத்தை சுட்டு வீழ்த்தியதில் ரஷிய உளவு நிறுவனத்தின் இரண்டு முன்னாள் ஏஜெண்டுகள் மற்றும் உக்ரைய்ன் பிரிவினைவாத தலைவர் ஆகியோர் சம்பந்தப்பட்டதில் குற்றவாளிகள் என கடந்த ஆண்டு நவம்பர் மாதம் நெதர்லாந்து நீதிமன்றம் குற்றவாளி என தீர்ப்பளித்தது. எனினும் அந்த மூவரும் தொடர்ந்து தலைமறைவாக இருப்பதால் அவர்கள் விசாரணையில் பங்கேற்காத போதிலும் அவர்களுக்கு எதிராக தீர்ப்பு வழங்கப்பட்டது. இப்போது விசாரணை அதிகாரிகளுக்கு மேலும் சில புதிய ஆதாரங்கள் ள் கிடைத்துள்ளதால் எம்.எச் 17 விமானத்தை சுட்டு வீழ்த்தியதில் சம்பந்தப்பட்ட மேலும் சில சந்தேகப் பேர்வழிகளின் பெயர்களை விசாரணை அதிகாரிகள் வெளியிடவுள்ளனர்.

 Tags
Flight MH17

investigators

may name more

suspects in downing of


விமானப்படை வீரர்களுக்கான  பட்டமளிப்பு  விழாவில்  கால் இடறி  ஜோ பைடன்  கீழே விழுந்தார்

வாஷிங்டன், ஜூன் 2 – அமெரிக்காவில் பயிற்சியை முடித்த விமானப் படை வீரர்களுக்கு டிப்ளோமா வழங்கும் நிகழ்ச்சியில் கலந்துகொண்டபோது அமெரிக்க அதிபர் ஜோ பைடன் கால் இடறி கீழே விழுந்தார். அந்த நிகழ்வில் பேசுவதற்கு நிகழ்ச்சி ஏற்பாட்டாளர்கள் அழைத்தபோது பேச எழுந்தபோது கால் இடறி கீழே விழுந்தார். இதைக் கண்ட விமானப் படை வீரர்கள் உடனடியாக ஜோ பைடனை கைத்தாங்கலாக தூக்கினர். அதன் பின் நடந்து சென்று அவர் தமது இருக்கையில் அமர்ந்தார். அவருக்கு காயம் எதுவும் ஏற்படவில்லை. அதிபர் நலமாக இருப்பதாக வெள்ளை மாளிகை வெளியிட்ட அறிக்கையில் தெரவித்தது. விழா மேடையில் போடப்பட்டிருந்த மணல் மூட்டை ஒன்றை மிதித்தபோது கால் தடுமாறியதாக 80 வயதுடைய ஜோ பைடன் பின்னர் சிரித்துக்கொண்டே தெரிவித்தார். 2021 ஆம் ஆண்ட அதிபர் பதவியை ஏற்றது முதல் பொது நிகழ்வில் நான்காவது முறையாக ஜோ பைடன் கால் இடறி விழுந்த சம்பவம் நடந்துள்ளது.

 Tags
at the Air force Academy

Biden falls

handling out diploma

on stage while


மலேசியாவில்  அரசியல் கட்சியை  ஆதரிக்கும்  Islamic  States இயக்கம்  கண்டறியப்பட்டது

ஜோகூர் பாரு , மார்ச் 5 – மலேசியாவில் அரசியல் கட்சி ஒன்றை ஆதரிக்கும் ஐ எஸ் இயக்கம் அடையாளம் காணப்பட்டுள்ளதோடு அக்கட்சி நாட்டில் ஊடக தளத்தையும் தொடங்கியிருப்பதாக கூறப்படுகிறது. AL Melaka Media Centre என்ற அந்த அமைப்பு இந்தோனேசியா மற்றும் பிலிப்பின்ஸ் ஊடகங்களுடன் தொடர்பு கொண்டுள்ளதோடு தீவிரவாத அரசியல் கட்சியின் ஆதரவை பெற்றதோடு தீவரவாத இயக்கத்தையும் தொடங்கியுள்ளது. AL Melaka ஊடக மையத்தை NCTN இணைய பயங்கரவாத துடைத்தொழிப்பு பிரிவு அடையாளம் கண்டுள்ளது. அதோடு அந்த அமைப்பின் இணைய தளமும் கண்டறியப்பட்டுள்ளது. பிரதமர் டத்தோ ஸ்ரீ அன்வார் இப்ராஹிம் தலைமையிலான நடப்பு நிர்வாகத்தை சீர்குலைப்பதற்காக தீவிரவாத சிந்தாந்தங்ககளில் அந்த அமைப்பு ஈடுபட்டு வருகிறது.

மலேசியாவின் தேசிய பாதுகாப்புக்கு அந்த அமைப்பு மிரட்டலாக இருப்பதோடு நாட்டில் சிறி ய அளவிலான வன்செயல்களிலும் ஈடுபடக் கூடும் என NCTN இயக்குனர் Andrin Raj தெரிவித்தார். இதனிடையே அந்த அமைப்பு மலேசியாவில் தனது செல்வாக்கை விரிவுபடுத்துவதை தாங்கள் உணர்ந்துள்ளதாக உள்துறை அமைச்சர் டத்தோஸ்ரீ Saifuddin Nasution Ismai தெரிவித்துள்ளார். இப்போதைக்கு அந்த அமைப்பு குறித்து மேல் விவரங்களை வெளியிட முடியாது என்பதோடு அவர்களது நடவடிக்கைகைளை நாங்கள் கண்காணித்துக் கொண்டிருப்பதால் பொதுமக்கள் கவலைப்பட வேண்டியதில்லை என Saifuddin விவரித்தார்.

 Tags
Islamic State's

local party

presence detected in M'Sia Supporting


இதுதான் உலகின் மிகப் பெரிய Pizza-வோ?

அமெரிக்கா, லாஸ் ஏஞ்சல்ஸில், மிகப் பெரிய Pizza-வை தயாரித்து உலக சாதனையை முறியடிக்கும் முயற்சியில் Chef சமையல் நிபுணர்கள் சிலர் ஈடுபட்டுள்ளனர்.

நான்காயிரத்து 298 மீட்டர் நீலம் கொண்ட அந்த Pizza-வை 68 ஆயிரம் துண்டுகளாக வெட்ட இலக்கு நிர்ணயிக்கப்பட்டுள்ளது. அதன் தொடக்க கட்டமாக, பீட்சாவின் தளமாக, பெரிய செவ்வக வடிவிலான மாவு துண்டுகள் அறை ஒன்றில் கிடத்தப்பட்டு அதன் மேல், ‘சீஸ்’, பெப்பரோனி, தக்காளி சாஸ் ஆகியவை வைக்கப்பட்டுள்ளன.

இந்த முயற்சியின் வாயிலாக தயாரிக்கப்படும் Pizza, உணவு வங்கிகளிடம் வழங்கப்படும் என்பதால், உணவு விரையம் ஆகாது என அமெரிக்க Pizza Hut தலைவர் கூறியுள்ளார்.

இதற்கு முன், 2016-ஆம் ஆண்டு, Pizza-வின் பூர்வீகமான இத்தாலியில், 400 Chef-கள் ஒன்றிணைந்து, ஆயிரத்து 853 மீட்டர் நீலம் கொண்ட Pizza தயாரித்து உலக சாதனையை பதிவுச் செய்திருந்தனர் என்பது குறிப்பிடத்தக்கது.

 Tags
Biggest pizza

World


தனது பேரப்பிள்ளைகளுக்காக 2 லட்சம் செலவில் 500 பழைய கைப்பேசிகளை சேகரித்துள்ள ஆடவர்

கோலாலம்பூர், செப் 12 – எதிர்காலத்தில் தனது வம்சாவளியினருக்கு காட்ட யார் யாரோ என்னனென்னவோ சேகரித்து வைத்திருக்கிறார்கள்.

ஆனால் சிலாங்கூர், சபாக் பெர்னாமைச் சேர்ந்த 49 வயது அசீசோல் டோலா எனபவரோ சுமார் 500 பழைய கைப்பேசிகளை சேகரித்து வைத்துள்ளார். இந்த கைப்பேசிகளுக்காக அவர் இதுவரை 2 லட்சம் ரிங்கிட் வரையில் செலவும் செய்திருக்கிறார்.

30வது வயதிலிருந்தே கைப்பேசிகளைச் சேகரிப்பதைப் பொழுது போக்காக செய்து வரும் அசிசோல் Nokia 3210, Motorola D688, Ericsson S868 மற்றும் Samsung N188 உள்ளிட்ட பல வலை மோடல்களின் கைப்பேசிகளை வைத்திருக்கின்றார்.

கைப்பேசிகளை சேகரிப்பது என்னுடைய கனவாக இருந்தது. ஒவ்வொரு கைப்பேசியும் வெவ்வேறு ரகத்தில் இருக்கும். சில கைப்பேசிகளை வாங்க நான் 1000 ரிங்கிட் வரை செலவு செய்திருக்கிறேன். அதற்காக நான் பணம் சேமித்து வைத்து கைப்பேசிகளை வாங்கியுள்ளேன். இப்பொழுது என் மனைவியும் கூட என்னுடன் சேர்ந்து கைப்பேசிகளைச் சேகரிக்கத் தொடங்கிவிட்டார் என அசிசோல் தெரிவித்துள்ளார்.

தன் நண்பருடன் சேர்த்து தொடங்கவுள்ள தங்கும் விடுதியில் இந்த கைப்பேசிகளை காட்சிக்கு வைக்க திட்டமிட்டுள்ளார் அசிசோல்.

இந்த கைப்பேசிகளை விற்கும் எண்ணம் எனக்கு இல்லை. இது சேகரிப்புகளை நான் என் பேரப்பிள்ளைகளுக்கு காட்டி, இளம் தலைமுறையினர் இந்த பழங்கால கைப்பேசிகளை பாராட்டுவார்கள் என தான் எதிர்ப்பார்ப்பதாக அவர் கூறியுள்ளார்.

 Tags
Collect 500 Old Phones

M’sian Man Spends Over RM200K

Says He Plans To Keep It For His Grandkids


தேசிய கபடி மகளிர் அணியில், இந்தியப் பெண்கள் புறக்கணிப்பா? ; இல்லவே இல்லை என்கிறார் கபடி மலேசியா அமைப்பின் தலைமை செயலாளர்

தேசிய கபடி மலேசியா மகளிர் அணியில், பிற இனத்தவர்கள் ஆதிக்கம் செலுத்துவதாகவும், இந்தியப் பெண்கள் புறக்கணிக்கப்பட்டு விட்டதாகவும் சமூக ஊடகங்களில் நேற்று தொடங்கி பரவலாக பகிரப்பட்டு வரும் செய்தி, இந்தியர்களிடையே கெந்தளிப்பை ஏற்படுத்தியுள்ளது.

எனினும், அந்த செய்தியில் உண்மையில்லை என கபடி மலேசியா அமைப்பின் தலைமை செயலாளர் பீட்டர் தெளிவுப்படுத்தியுள்ளார்.

சமூக ஊடகங்களில் பகிரப்படுவது சரவாக் மாநில கபடி மகளிர் அணியினரின் விவரங்கள் என்பதை பீட்டர் சுட்டிக் காட்டினார்.

இந்தோனேசியா, பாலி இண்டர்நேஷனல் ஓபன் சாம்பியன்சீப் கபடி போட்டியில் கலந்து கொள்ளும் வாய்ப்பு சரவாக் மகளிர் கபடி அணிக்கு வழங்கப்பட்டுள்ளது.

அப்போட்டியில் நல்ல அடைவுநிலையைப் பதிவுச் செய்வதன் வாயிலாக, அடுத்தாண்டு சரவாக்கில் நடைபெறவுள்ள சுக்மா விளையாட்டுப் போட்டியில், கபடி போட்டியை ஒரு அங்கமாக இணைக்க முடியும் என நம்பப்படுவதாலேயே, முதல் முறையாக பல்லின பெண்கள் இடம்பெற்றிருக்கும் சரவாக் கபடி மகளிர் அணிக்கு அந்த வாய்ப்பை வழங்கும் முடிவு எடுக்கப்பட்டதாக, பீட்டர் தெளிவுப்படுத்தினார்.

இந்தியர்களின் பாரம்பரிய விளையாட்டுகளில் ஒன்றாக திகழும் கபடியை, சுக்மா விளையாட்டுப் போட்டியில் இடம்பெறச் செய்யும் முயற்சிகளில்,

கபடி மலேசியா சங்கம் பல ஆண்டுகளாக முனைப்பு காட்டி வருகிறது.

அது கபடி மலேசியா சங்கத்தின் பல ஆண்டு கால போராட்டமாகும். அதனால், இவ்விவகாரத்தை சர்ச்சையாக்க வேண்டாம் என பீட்டர் கேட்டுக் கொண்டார்.

அதே சமயம், இதுபோன்ற விவகாரம் மீண்டும் நிகழாமல் இருப்பதும் உறுதிச் செய்யப்படும் என அவர் உத்தரவாதம் அளித்தார்.

 Tags
General Secretary

Not at all

says Kabaddi Malaysia

the National Kabaddi

Will Indian

women boycott

Women's Team


விரைவில் அமைச்சரவை மறுசீரமைப்பு அகமட் ஸாஹிட் ஹமிடி கோடிகாட்டினார்

புத்ராஜெயா, அக் 2 – பிரதமர் டத்தோஸ்ரீ அன்வார் இப்ராஹிம் தலைமையிலான அமைச்சரவை விரைவில் மாற்றியமைக்கப்படலாம் என்று துணைப் பிரதமர் டத்தோஸ்ரீ டாக்டர் அகமட் ஸாஹிட் ஹமிடி கோடிகாட்டியுள்ளார். டத்தோஸ்ரீ அயோப் காலமானதைத் தொடர்ந்து உள்நாட்டு வர்த்தகம் மற்றும் வாழ்க்கைச் செலவின அமைச்சர் பதவி காலியானதால் அதைனை நிரப்புவதும் அமைச்சரவை மாற்றத்திற்கு காரணமாக இருக்கலாம் என அவர் கூறினார்.

அமைச்சரவை மறுசீரமைப்பு விரைவில் நடக்கும் என தாம் நம்புவாதாக புத்ரா ஜெயா அம்னோ சிறப்பு தலைமைத்துவத்துடன் நடைபெற்ற கலந்துரையாடலில் கலந்துகொண்ட பின் செய்தியாளர்களிடம் பேசியபோது ஸாஹிட் தெரிவித்தார்.

அமைச்சரவை மறுசீரமைப்பில் தாம் உள்துறை அமைச்சராக நியமிக்கப்படலாம் என்று வெளியான வதந்திகள் குறித்து வினவப்பட்டபோது தம்மிடம் ஒப்படைக்கப்படும் எந்வொரு பொறுப்பையும் ஏற்பதற்கு தயாராய் இருப்பதாக ஸாஹிட் மறுமொழி தெரிவித்தார். இதனிடையே அமைச்சரவை மாற்றத்தின்போது கூட்டரசு பிரதேச அமைச்சு மீண்டும் உருவாக்கப்படும் என்றும் நம்புவதாக அம்னோ மற்றும் தேசிய முன்னணி தலைவருமான ஸாஹிட் தெரிவித்தார்.

 Tags
Cabinet reshuffle

may be on the cards

says Ahmad Zahid


அடுக்குமாடி குடியிருப்பில் நிகழ்ந்த கைகலப்பில் வெளிநாட்டு ஆடவர் படுகாயம் ; மைத்துனர் கைது

கோலாலம்பூர், ஜூலை 6 – தலைநகர், செதாப்பாக்கிலுள்ள, அடுக்குமாடி குடியிருப்பு ஒன்றில், தனது மைத்துனருடன் கைகலப்பில் ஈடுபட்ட அந்நிய நாட்டு ஆடவர் ஒருவர் படுகாயமடைந்தார்.

இம்மாதம் இரண்டாம் தேதி, ஞாயிற்றுக்கிழமை அச்சம்பவம் நிகழ்ந்ததை, வங்சா மாஜூ OCPD டெபுடி சுப்ரிடெண்டன் டி.சரலதன் (D.Saralathan) தெரிவித்தார்.

அந்த கைகலப்பு தொடர்பில், அதிகாலை மணி 5.34 வாக்கில் போலீசுக்கு அவசர அழைப்பு விடுக்கப்பட்டது.

கைகலப்பில் ஈடுபட்ட ஆடவர் ஒருவர், சுயநினைவு இன்றி, அடுக்குமாடி குடியிருப்பின் மின்தூக்கிக்கு அருகில் விழுந்து கிடப்பதாகவும் தகவல் வழங்கப்பட்டது.

பழைய பகை காரணமாக, அந்த 53 வயது ஆடவர்களுக்கு இடையில் சண்டை மூண்டது தொடக்க கட்ட விசாரணையில் தெரிய வந்தது.

அதனால் பலத்த காயங்களுக்கு இலக்கான ஆடவர் உடனடியாக மருத்துவமனைக்கு கொண்டு செல்லப்பட்ட வேளை ; ஆயுதம் கொண்டு தாக்கி காயப்படுத்திய அவரது மைத்துனர் விசாரணைக்காக ஏழு நாட்கள் தடுத்து வைக்கப்பட்டுள்ளார்.

 Tags
at KL flat

brother-in-law nabbed

foreigner

seriously hurt in fight


உலகக் கிண்ண ஹாக்கிப் போட்டி ; இந்தியா வென்றால் ஒவ்வொரு  விளையாட்டாளருக்கும்  ரூ. 1 கோடி வெகுமதி

புவனேஸ்வர், ஜன 6 – உலக் கிண்ண ஹாக்கிப் போட்டியில் இந்தியா வெற்றியாளர் பட்டத்தை வென்றால் குழுவில் இடம் பெற்றுள்ள ஒவ்வொரு விளையாட்டாளர்களுக்கும் தலா 1 கோடி ரூபாய் வழங்கப்படும். ஒடிசா முதலமைச்சர் நவீன் பட்நாயக் இதனை அறிவித்துள்ளார். ஒடிசா மாநில தலைநகர் புவனேஸ்வரில் இம்மாதம் 13 – ஆம் தேதி தொடங்கி 29 – ஆம் தேதி வரை நடைபெறும் 15 – ஆவது உலகக் கிண்ண போட்டியில் இந்தியா உட்பட மொத்தம் 16 அணிகள் பங்கேற்கின்றன. டி பிரிவில் இந்தியாவுடன் , இங்கிலாந்து, Spain, Wales ஆகிய அணிகள் இடம்பெற்றுள்ளன. உலக தர வரிசையில் 6 – ஆவது இடத்தில் உள்ள இந்தியா ஜனவரி 13 – ஆம் தேதி நடைபெறும் தொடக்க ஆட்டத்தில் ஸ்பெய்னுடன் மோதுகிறது.

 Tags
World Cup Hockey


வாங் கிளியானில்   புதை குழிகள் கண்டுபிடிக்கப்பட்ட சம்பவம் தொடர்பில்  நான்கு தாய்லாந்து  பிரஜைகள் மீது  இன்று குற்றச்சாட்டு

கோலாலம்பூர், ஜூன் 23 – பெர்லீஸ் Wang Kelian னில் 2015ஆம் ஆண்டு பெரும் அளவிலான புதைகுழிகள் மற்றும் கடத்தல் முகாம்கள் கண்டுப்பிடிக்கப்பட்டதன் தொடர்பில் சம்பந்தப்பட்ட தாய்லாந்து பிரஜைகளில் நால்வர் மீது இன்று குற்றஞ்சாட்டப்படவிருப்பதாக உள்துறை அமைச்சர் டத்தோஸ்ரீ சைபுடின் நசுட்டியோன் இஸ்மாயில் ( Saifuddin Nasution Ismail ) தெரிவித்திருக்கிறார். அந்த விவகாரத்தில் சம்பந்தப்பட அந்த நால்வர் உட்பட 10 தாய்லாந்து பிரஜைகளை அனுப்பி வைக்கும்படி இதற்கு முன் மலேசியா கோரிக்கை விடுத்திருந்தது. அந்த நால்வரும் நேற்று மலேசியாவிடம் ஒப்படைக்கப்பட்டனர். அவர்கள் மீது இன்று நீதிமன்றத்தில் குற்றஞ்சாட்டப்படும் என சைபுடின் கூறினார்.

கடந்த 2015ஆம் ஆண்டு மே மாதம் பெர்லீசில் மலேசிய – தாய்லாந்து எல்லைப் பகுதியில் கைவிடப்பட்ட 28 குடியேறிகள் கைதிகள் முகாம்களில் 139 புதைகுழிகள் கண்டுப்பிடிக்கப்பட்டன. தாய்லந்து பகுதியிலும் அந்த புதைக்குழிகள் கண்டுப்பிடிக்கப்பட்டன. மனிதக் கடத்தல் கும்பலால் மியன்மார் மற்றும் வங்காளதேசத்திலிருந்து கொண்டு வரப்பட்டவர்கள் அந்த புதைகுழிகளில் அடக்கம் செய்யப்பட்டதாக அது தொடர்பாக அமைக்கப்பட்ட அரச விசாரணைக்குழு கண்டறிந்தது.

 Tags
- Thais to be charged

deaths

Wang kelian


கடனால் ஏற்பட்ட விபரீதம் ; கொதிக்கும் ‘சூப்’ ஊற்றப்பட்டதால் பெண் படுகாயம்

தைவானிலுள்ள, கேளிக்கை மையம் ஒன்றில், கொதிக்கும் சூப் ஊற்றப்பட்டதால், 29 வயது பெண் ஒருவர் முகத்திலும், கழுத்திலும் மோசமான காயங்களுக்கு இலக்கானார்.

கடனை திரும்ப செலுத்த தவறியதால் அப்பெண் மீது கொதிக்கும் சூப் ஊற்றப்பட்டதாக கூறப்படுகிறது.

கோளிக்கை மையத்திலுள்ள, அறை ஒன்றில், அப்பெண்ணுக்கும் மற்றொரு பெண்ணுக்கும் இடையில் மூண்ட கைகலப்பை ஆடவர் ஒருவர் தடுக்க முயலும் காட்சிகள் அடங்கிய காணொளி ஒன்று வைரலாகியுள்ளது.

அதனால் சினமடைந்த பெண், பானையில் இருந்த கொதிக்கும் சூப்பை அப்பெண் மீது ஊற்றும் காட்சியும் அதில் இடம்பெற்றுள்ளது.

மோசமான காயத்திற்கு இலக்கான பெண், தீவிர கண்காணிப்பு பிரிவில் அனுமதிக்கப்பட்டுள்ள வேளை ; கைகலைப்பில் ஈடுபட்ட பெண்ணும், அவரது இரு ஆண் நண்பர்களும் கைது செய்யப்பட்டு பின்னர் உத்தரவாதத்தின் பேரில் விடுவிக்கப்பட்டதாக கூறப்படுகிறது.

 Tags
are splashed

arguing

in Taiwan

over debt

with boiling soup

women


பாகிஸ்தான்  முன்னாள் பிரதமர்  இப்ரான்  கான்  முன் ஜாமின்  பெற்றார்

லாகூர், பிப் 21 – தாம் கைது செய்யப்படுவதை தடுப்பதற்காக பாகிஸ்தான் முன்னாள் பிரதமர் இம்ரான் கான் முன் ஜாமின் பெற்றுள்ளார். லாகூர் நீதிமன்றம் அவருக்கு முன் ஜாமின் அனுமதியை வழங்கியுள்ளது. நாட்டின் பயங்கரவாத துடைத்தொழிப்பு சட்டத்தின் கீழ் அடுத்த இரண்டு வாரத்திற்கு கைது செய்யப்படுவதை தடுக்கும் வகையில் முன் முன் ஜாமின் அனுமதியை இம்ரான் கான் பெற்றுள்ளார். கடந்த ஆண்டு நாடாளுமன்றத்தில் நிறைவேற்றப்பட்ட நம்பிக்கையில்லா தீர்மானத்தின் மூலம் அவரது அரசாங்கம் நீக்கப்பட்டது முதல் இம்ரான் கானுக்கு எதிராக பல்வேறு குற்றச்சாட்டுக்கள் சுமத்தப்பட்டுள்ளன. தமது அரசியல் கட்சிக்கு சட்டவிரோதமாக நிதி திரட்டியது முதல் அரசாங்க அதிகாரிகளுக்கு எதிராக வன்செயலை தூண்டிவிட்ட குற்றச்சாட்டுக்களும் அவற்றில் அடங்கும் .

 Tags
against arrest

Former Pakistan PM Imran Khan

gets court protection


‘அலர்ஜிக்’ ; விமானத்தில் விற்பனைக்கு இருந்த கச்சான்களை மொத்தமாக வாங்கி குவித்த பெண் பயணி வைரல்

பெர்லின், ஆகஸ்ட்டு 21 – கடலையால் ஒவ்வாமை ஏற்படும் என்பதால், விமான பயணத்தின் போது விற்பனைக்கு வைக்கப்பட்டிருந்த அனைத்து கடலை பொட்டலங்களையும் வாங்கிய பெண் பயணி ஒருவர் வைரலாகியுள்ளார்.

தமக்கு ஒவ்வாமை ஏற்படும், அதனால் விமானத்தில் விற்பனைக்கு இருந்த அந்த கடலை பொட்டலங்களை மீட்டுக் கொள்ளுமாறு அப்பெண், யூரோவிங்க்ஸ் (Eurowings) விமான பணியாளர்களை கேட்டுக் கொண்டுள்ளார்.

எனினும், அவ்வாறு செய்ய அவர்கள் மறுத்ததால்,வேறு வழியின்று, அனைத்து 48 பொட்டலங்களையும் 27 வயதான லியா வில்லியம்ஸ் எனும் அப்பெண்ணே வாங்கியதாக கூறப்படுகிறது.

இதில் விசித்திரம் என்னவென்றால், அப்பெண் தனது விமான பயண டிக்கெட்டுக்காக செலவிட்ட 50 பவுண்டு அல்லது 296 ரிங்கிட்டை காட்டிலும், கடலை பொட்டலங்களை வாங்க மூன்று மடங்கு கூடுதலாக 150 பவுண்டுகள் அல்லது 888 ரிங்கிட்டை செலவிட்டது தான்.

இவ்வேளையில், ஒவ்வாமை இருந்தால், அது குறித்து விமானத்தில் ஏறுவதற்கு முன்னரே, அப்பெண் அங்கிருந்த பணியாளர்களிடம் தெரிவித்திருக்க வேண்டும். அப்படி செய்யப்பட்டிருந்தால், அது குறித்து உடனடியாக விமானத்தில் அறிவிப்பு செய்யப்பட்டு, கச்சான்கள் விற்பனையிலிருந்து மீட்டுக் கொள்ளப்பட்டு வேண்டத்தகாத சம்பவங்கள் தவிர்க்கப்பட்டிருக்குமென, யூரோவிங்க்ஸ் விமான நிறுவனம் கூறியுள்ளது.

 Tags
Bimbang alahan

dalam pesawat

penumpang 'borong'

semua kacang


அதி வேகமாக உருகும் பனிப்பாறைகள் ; 20 ஆண்டுகளுக்கு முன் உயிரிழந்தவரின் உடல் கண்டுபிடிப்பு

வியன்னா, ஆகஸ்ட்டு 25 – ஆஸ்திரியாவில் அதிவேகமாக உருகி வரும் பனிப்பாறையிலிருந்து, 20 ஆண்டுகளுக்கு முன் உயிரிழந்த ஆடவர் ஒருவரின் சடலம் கண்டெடுக்கப்பட்டுள்ளது.

கடந்த வாரம், டைரோல் (Tyrol) மாநிலத்திலுள்ள, Schlatenkees பனிப்பாறையில் ஏறிய வழிகாட்டி ஒருவர், ஈராயிரத்து 900 மீட்டர் உயரத்தில் அந்த சடலத்தை கண்டதாக போலீசார் தெரிவித்தனர்.

அந்த சடலத்திற்கு அருகில், வங்கி அட்டை மற்றும் வாகனம் ஓட்டும் உரிமம் அடங்கிய பை ஒன்றும் கண்டெடுக்கப்பட்டது.

ஹெலிகப்டர் வாயிலாக மீட்கப்பட்ட அந்த சடலம், மரபணு பரிசோதனைக்கு உட்படுத்தப்பட்டுள்ளது.

ஆஸ்திரிய நாட்டவரான அவ்வாடவர், 2001-ஆம் ஆண்டு, 37 வயதாக இருக்கும் போது உயிரிழந்தது தெரிய வந்துள்ளது.

உலகில் அதிவேகமாக உருகும் பனிப்பாறைகளில் ஒன்றாக, Schlatenkees பனிப்பாறை திகழ்கிறது.

அதனால், கடந்த அரை நூற்றாண்டாக அதில் மறைந்திருந்த மர்மங்களும், இரகசியங்கள் ஒவ்வொன்றாக வெளிப்படத் தொடங்கியுள்ளன.

குறிப்பாக, 1964-ஆம் ஆண்டு முதல், ஆல்ப்ஸ் (Alps) மலைப்பகுதியில் சுமார் 45 பேர் காணாமல் போனதாகவும், அவர்கள் இதுவரை கண்டுபிடிக்கப்படவில்லை எனவும் கூறப்படுகிறது.

இந்நிலையில், 1986-ஆம் ஆண்டு, சுவிட்சர்லாந்தில், மலையேறும் போது காணாமல் போன ஜெர்மனிய நாட்டவர் ஒருவரின் சடலம், 37 ஆண்டுகளுக்கு பின்னர் கடந்த மாதம் கண்டெடுக்கப்பட்டது குறிப்பிடத்தக்கது.

 Tags
20 tahun lalu ditemui

hilang di glasier

Mayat lelaki


ஜூன் வரையில் கோழி முட்டைகளுக்கான  உதவித் தொகை வழங்கப்படும்

கோலாலம்பூர், பிப் 27 – இவ்வாண்டு ஜூன் வரையில் , அரசாங்கம் கோழி முட்டைகளுக்கான உதவித் தொகையை தொடர்ந்து வழங்கும்.

நாட்டில் கோழி முட்டை களின் கையிருப்பு எப்போதும் போதுமான அளவில் இருப்பதை உறுதிச் செய்வதற்காக அந்த உதவித் தொகைக்கு என , 128 கோடி ரிங்கிட் ஒதுக்கப்படுமென விவசாயம் – உணவு உத்தரவாத அமைச்சு தெரிவித்தது.

கடந்த பிப்ரவரி 17 -ஆம் தேதி நடைபெற்ற அமைச்சரவை கூட்டத்தில் அந்த முடிவு எடுக்கப்பட்டது.

இவ்வேளையில், வெளிநாடுகளில் இருந்து கோழி முட்டைகளை இறக்குமதி செய்யும் நடவடிக்கைகள் தற்காலிகமானதே என விவசாயம் – உணவு உத்தரவாத அமைச்சு குறிப்பிட்டது.

உள்நாட்டுச் சந்தையில் கோழி முட்டைகளின் கையிருப்பு பழைய நிலைக்கு திரும்பிய பின்னர், முட்டை இறக்குமதி குறித்து அரசாங்கம் மறுஆய்வு செய்யுமென அவ்வமைச்சு ஓர் அறிக்கையின் வாயிலாக தெரிவித்தது.

 Tags
subsidy continues

The chicken egg

until June 2023


போலீஸ் கணவரின் இரு Rolex ஆடம்பர கைகடிகாரங்களை திருடிய குற்றச்சாட்டு ; மறுத்து விசாரணை கோரினார் மனைவி

ஈப்போ, அக்டோபர் 12 – ஈராண்டுகளுக்கு முன், தனது கணவரின் இரு Rolex ஆடம்பரக் கைகடிகாரங்களை திருடிய குற்றச்சாட்டை மறுத்து பெண் ஒருவர் விசாரணை கோரியுள்ளார்.

பஹாங், குவந்தானை சேர்ந்த 41 வயது மோவ் இ லீன் அல்லது இ லீன் மோவ் எனும் அப்பெண், 2021-ஆம் ஆண்டு, ஜனவரியில் அக்குற்றத்தை புரிந்ததாக தெரிவிக்கப்பட்டது.

தற்சமயம் கணவரை பிரிந்து விவாகரத்து பெரும் வழக்கை தொடுத்துள்ள அப்பெண், கணவருடன் ஒன்றாக இருந்த சமயத்தில் அக்குற்றத்தை புரிந்ததாக கூறப்படுகிறது.

குற்றம் நிரூபிக்கப்பட்டால், பத்தாண்டுகள் வரையிலான சிறைத் தண்டனையும், அபராதமும் விதிக்கப்படலாம்.

மூவாயிரம் ரிங்கிட் உத்தரவாதத் தொகையில் அப்பெண்ணை நீதிமன்றம் இன்று விடுவித்த வேளை ; இவ்வழக்கு விசாரணை நவம்பர் 22-ஆம் தேதி செவிமடுக்கப்படும்.

 Tags
curi

dua Rolex suami

Isteri polis

tak mengaku salah


உகாதி தெலுங்கு  புத்தாண்டில்  ஒற்றுமையும்  நல்லிணக்கமும்  தொடரட்டும்   – டான்ஸ்ரீ  விக்னேஸ்வரன்  வாழ்த்து

கோலாலம்பூர் , மார்ச் 22 – இன்று உகாதி தெலுங்குப் புத்தாண்டை கொண்டாடும் மலேசிய இந்திய தெலுங்கு வம்சாவளியினர் அனைவருக்கும் ம.இ.காவின் தேசிய தலைவர்  டான்ஸ்ரீ  SA  விக்னேஸ்வரன்  தமது  புத்தாண்டு நல்வாழ்த்துகளை தெரிவித்துக்கொண்டார்.

இந்தத் தருணத்தில் தெலுங்கு மக்களுக்கும் இந்திய சமூகத்தின் மற்ற சகோதரர்களுக்குமிடையே நிலவி வரும்  ஒற்றுமையும், நல்லிணக்கமும் தொடர வேண்டும் என்பதோடு  மேலும் வலுப்பெற வேண்டும் என அவர் கேட்டுக்கொண்டார்.

இந்தியர்கள் அனைவருக்கும் பொதுவானதாக ம.இ.கா அரசியல் பணியாற்றி வந்தாலும், குறிப்பாக தெலுங்கு சமூகத்தினர் நீண்ட காலமாக ம.இ.கா-வில் ஈடுபாடு கொண்டு களப்பணி ஆற்றியிருக்கிறார்கள் என்பதையும் இங்கே நினைவுகூற வேண்டியுள்ளது.

அரசாங்க வாய்ப்புகளையும், அரசியல் பதவிகளையும் பல தெலுங்கு சகோதரர்கள் ம.இ.கா மூலம் பெற்றிருக்கிறார்கள்.

அவர்கள் தொடர்ந்து  ம.இ.கா-வுக்கு ஆதரவையும் ஒத்துழைப்பையும் தர வேண்டும்.

இந்த வேளையில் மலேசிய  தெலுங்கு  சமூகத்தை சேர்ந்த அனைவருக்கும்  இனிய “உகாதி சுப காஞ்சலு” நல்வாழ்த்துகள் என வின்னேஸ்வரன் வெளியிட்ட  அறிக்கையில் தெரிவித்துக்கொண்டார்.

 Tags
message

new year

tan sri vickneswaran

Telungu


கோவிட்டை விட கொடிய நோய்க்கிருமியின் அச்சுறுத்தலை எதிர்கொள்ள உலக மக்கள் தயாராக வேண்டும் ; WHO கூறுகிறது

கோவிட்-19 பெருந் தொற்றை, உலகளாவிய சுகாதார அவசரநிலையிலிருந்து அகற்றியது, தொற்று நோய் அபாயத்திலிருந்து முழுமையாக விடுபட்டு விட்டதாக பொருள் படாது என, WHO – உலக சுகாதார நிறுவனத்தின் தலைவர் டெட்ரோஸ் அதானம் கெப்ரேயஸ் (Tedros Adhanam Ghebreyesus) எச்சரித்துள்ளார்.

புதிய நோய் பரவல் மற்றும் மரணத்தை ஏற்படுத்தக்கூடிய மற்றொரு கொடிய தொற்றின் அச்சுறுத்தல் இன்னமும் உள்ளது என, 76-வது உலக சுகாதார மாநாட்டில் உரையாற்றிய Tedros சுட்டிக் காட்டினார்.

அந்த கொடிய தொற்றின் வீரியமும், அதனால் ஏற்படக்கூடிய தாக்கமும் இன்னும் மோசமாக இருக்குமென அவர் எச்சரித்தார்.

அதனால், அடுத்து வரவிருக்கும் தொற்றுநோயைத் தடுப்பதற்கான பேச்சு வார்த்தைகளை முன்னெடுக்க வேண்டிய நேரம் இது.

“அடுத்த தொற்றுநோயை எதிர்கொள்ள நேரும் போது, அது கட்டாயம் நடக்கும், நாம் ஒன்றிணைந்து அதனை எதிர்கொள்ள தயாராக இருக்க வேண்டும்” என Tedros குறிப்பிட்டார்.

சுகாதாரம் தொடர்பான வளர்ச்சி திட்டங்களில் கோவிட்-19 பெருந் தொற்று, பெரும் பின்னடைவை ஏற்படுத்திச் சென்றுள்ளதையும் Tedros சுட்டிக் காட்டினார்.

 Tags
deadlier pathogen remains

Threat of an even

WHO

world must be ready


எல் சல்வடோரில்  நில நடுக்கம்  130 வீடுகள்  பாதிப்பு

சன் சல்வடோர் . ஜன 17 – மத்திய அமெரிக்க நாடான El Salvador ரில் ஏற்பட்ட நில நடுக்கத்தில் குறைந்தது 130 வீடுகள் பாதிப்புக்கு உள்ளாகின. பலர் நிவாரண மையங்களில் தங்கியுள்ளனர், ஞாயிற்றுக்கிழமை முதல் திங்ககிட்கிழமை காலைவரை 219 அதிர்வுகள் அங்கு ஏற்பட்டுள்ளதாக அதிகாரிகள் தெரிவித்தனர். நில நடுக்க பேரிடரில் உயிச்சேதம் எதுவும் ஏற்படவில்லை. குறைந்த பட்சடம் 20 நிலச்சரிவு சம்பவங்களும் ஏற்பட்டுள்ளன. வீடுகளில் ஏற்பட்ட பாதிப்புகள் குறித்து அதனை மதிப்பீடு செய்யும் நடவடிக்கையில் அதிகாரிகள் ஈடுபட்டு வருகின்றனர். ஞாயிற்றுக்கிழமை விடியற்காலை 5 மணியளவில் ரெக்டர் கருவியில் 5.1 அளவில் பதிவான நில நடுக்கம் எல் சல்வடோரில் ஏற்பட்டது

 Tags
affects over 100 home

in El Salvador

Slew of earthquakes


மலேசிய – சிங்கப்பூர்  இடையிலான காற்பந்தாட்டம் ; 52,000 டிக்கெட்டுகள் விற்பனை

கோலாலம்பூர், ஜன 3 – இன்றிரவு புக்கிட் ஜாலில் தேசிய அரங்கில் நடைபெறும் மலேசியா – சிங்கப்பூர் இடையிலான குழு நிலையிலான இறுதியாட்டத்தைக் காண இதுவரை 52,000-கும் அதிகமான டிக்கெட்டுகள் விற்பனையாகியுள்ளன.

வேலை நாளில் , அதுவும் இறுதியாட்டத்துக்கு இல்லாத ஒரு போட்டிக்கு இத்தனை அதிகம் டிக்கெட்டுகள் விற்பனையாகியிருப்பது, வரவேற்கத்தகும் ஒரு விஷயமே என , FAM – மலேசிய காற்பந்து சங்கம் தெரிவித்தது. மலேசியா, 2022 – AFF கிண்ண அரையிறுதிக்கு தகுதி பெற, Kim Pan Gon தலைமையிலான மலேசிய அணியினர் சிங்கப்பூர் அணியை வீழ்த்த வேண்டும். இவ்வேளையில், ஏற்கனவே 7 புள்ளிகளை வைத்திருக்கும் சிங்கப்பூர், அரையிறுதிக்கு முன்னேற , ஆட்டத்தில் சமநிலை கண்டாலே போதுமானதாகும்.

 Tags
52000

action

malaysia

More

singapore

sold

tickets

versus


இணைய  வாயிலான  அந்நிய  செலாவணி முதலீடு மோசடியில் ஈடுபட்ட  77 தனிப்பட்ட  நபர்கள் கைது

கோலாலம்பூர், ஜூன், 24 – இணைய வாயிலான அந்நிய செலாவணி முதலீடு மோசடியில் ஈடுபட்ட சந்தேகத்திற்குரிய 77 தனிப்பட்ட நபகர்களை போலீசார் கைது செய்தனர். கிள்ளான் பள்ளத்தாக்கில் கடை பகுதி ஒன்றில் இந்த கும்பல் செயல்பட்டுள்ளதையும் போலீசார் கண்டறிந்தனர். 17 மற்றும் 37 வயதுடைய 43 ஆண்கள் மற்றும் 34 பெண்களைக் கொண்ட இந்த கும்பலைச் சேர்ந்தவர்கள் உள்நாடு மற்றும் வெளிநாட்டு முதலீட்டாளர்களை இலக்காகக் கொண்டு செயல்பட்டதாக பிரிக்பீல்ட்ஸ் மாவட்ட போலீஸ் தலைவர் Amilhizam Abdul Shukor தெரிவித்தார். தொடக்கத்தில் இந்த அந்நிய செலாவணி முதலீடு இணைய வாயிலாக நடைபெற்றது. போலீஸ் மேற்கொண்ட நடவடிக்கையின்போது 35 கணினிகள், 29 மடிக்கணினிகள், ஒரு சிறிய கணினி , 20 கை தொலைபேசிகள் மற்றும் 38 வேலை பாஸ்கள் ஆகியவற்றையும் போலீசார் பறிமுதல் செய்தனர்.

 Tags
77 individuals

Cops nab

investment scam

over forex


பூமிக்கு மிக அருகில் வரும் சிறுகோள்

கேப் கேனவரல் , ஜன 26 –Truck வாகனம் அளவுள்ள சிறுகோள் ஒன்று இன்றிரவு பூமியை கடந்து செல்லும் என கணிக்கப்பட்டுள்ளது.

இதுவரை பதிவுச் செய்யப்பட்ட மிக நெருக்கமான சந்திப்புகளில் ஒன்றாக அது இருக்குமெனவும்

அது பூமியை தாக்கும் சாத்தியம் இல்லை எனவும் NASA கூறியிருக்கிறது.

புதிதாக கண்டுபிடிக்கப்பட்ட அந்த சிறுகோள், தென் அமெரிக்காவின் தெற்கு முனையிலிருந்து, மூவாயிரத்து 600 கிலோமீட்டர் உயரத்தில் கடந்து செல்லவிருக்கிறது.

பூமியை சுற்றி வட்டமிடும் தகவல் தொடர்பு செயற்கைக் கோள்களை காட்டிலும், அது பத்து படங்கு நெருக்கமான தூரமாகும்.

 Tags
asteroid

but will miss

coming exceedingly close to Earth


போர்டிக்சனில் சாலையை சமிக்ஞை விளக்கை மறித்து நின்ற பெண்;  போலிஸ் தேடுகிறது !

நெகிரி செம்பிலான், போர்ட் டிக்சனில், சாலை சமிக்ஞை விளக்குப் பகுதியில், புரோட்டோன் வீரா ரக காரை மறித்து நின்ற பெண் ஒருவரை, உடனடியாக போர்ட் டிக்சன் போலீஸ் தலைமையகத்திற்கு வந்து அது குறித்து விளக்கமளிக்குமாறு போலீஸ் அழைப்பு விடுத்துள்ளது.

நேற்று காலை மணி 9.43 வாக்கில், நிகழ்ந்த அச்சம்பவம் தொடர்பான காணொளி, @bckupacc99 எனும் ட்விட்டர் கணக்கில் பதிவேற்றம் செய்யப்பட்டதை அடுத்து வைரலானதாக, போர்ட் டிக்சன் போலீஸ் துணைத் தலைவர் டெபுடி சுப்ரிடெண்டன் முஹமட் முஸ்தபா உசைன் தெரிவித்தார்.

சாலையில் காரை மறித்து நிற்பது, சம்பந்தப்பட்ட நபருக்கு ஆபத்தை விளைவிக்கலாம் என்பதோடு, மற்றவர்களுக்கு அது பீதியை ஏற்படுத்தும்.

அச்சம்பவம் தொடர்பில் தகவல் அறிந்த பொதுமக்களும் போலீசாரை தொடர்புக் கொள்ளுமாறு கேட்டுக் கொள்ளப்படுகின்றனர்.

 Tags
a car

A woman

at a traffic light

blocking

intersection

is asked

report

to make a


JPJ  முகப்பிட சேவைகளை விரைவுப்படுத்த புதிய முறை அறிமுகம் செய்யப்படும்

கோலாலம்பூர், ஜன 14 – JPJ – சாலை போக்குவரத்து துறையின் முகப்பிடச் சேவைகளை விரைவுப்படுத்தும் புதிய முறை விரைவில் அறிமுகப்படுத்தப்படுமென போக்குவரத்து அமைச்சர் டத்தோ ஶ்ரீ அந்தோணி லோக் தெரிவித்தார்.

மக்கள் சாலை போக்குவரத்து துறைக்கு செல்லாமலே , சாலை வரி, வாகன சான்றிதழ், வாகனமோட்டும் லைசென்ஸ் போன்றவற்றை செயலி ஒன்றின் மூலமாக புதுப்பிக்கும் நடைமுறை அறிமுகம் செய்யப்படலாமென அவர் கூறினார்.

அது குறித்த விபரங்கள் சீன பெருநாளுக்குப் பின்னர் அறிவிக்கப்படுமென அந்தோணி லோக் குறிப்பிட்டார்.

 Tags
faster system

introduce

JPJ

Loke said

new


கார்களை ஏற்றியிருந்த லோரி போர்ட் டிக்சனுக்கு அருகே குடைசாய்ந்தது ; நெடுஞ்சாலையின் இருபுற சாலைகளிலும் மோசமான போக்குவரத்து நெரிசல்

வடக்கு தெற்கு நெடுஞ்சாலையில், சிரம்பானிலிருந்து போர்ட் டிக்சனுக்கு செல்லும் வழியில், புதிய கார்களை ஏற்றியிருந்த லோரி ஒன்று விபத்துக்குள்ளாகி குடைச்சாய்ந்தது.

அந்த விபத்தால், தென் மாநிலங்களை நோக்கி செல்லும் சாலையில், எட்டு கிலோமீட்டர் தூரத்திற்கு மோசமான போக்குவரத்து நெரிசல் ஏற்பட்டுள்ளதாக, PLUS நிறுவனம் ட்விட் செய்துள்ளது.

அதே சமயம், வட மாநிலங்களை நோக்கி செல்லும் பாதையில்,நான்கு கிலோமீட்டர் தூரத்திற்கு வாகனங்கள் மெதுவாக நகர்கின்றன.

விபத்துக்குள்ளான லோரியை அப்புறப்படுத்தும் பணிகள் தொடர்ந்து நடைபெற்று வருவதால், நெடுஞ்சாலையின் வலது மற்றும் நடு பாதைகள் வாகனங்களுக்கு மூடப்பட்டுள்ளன.

அதனால், வாகனமோட்டிகள் திட்டமிட்டு தங்கள் பயணத்தை மேற்கொள்ளுமாறும், சாலை வழிகாட்டியை பின்பற்றுமாறும் PLUS நிறுவனம் கேட்டுக் கொண்டுள்ளது.

அதே சமயம், விபத்தை காண வாகனத்தை மெதுவாக செலுத்துவதை தவிர்க்குமாறும் வாகனமோட்டிகளுக்கு அறிவுறுத்தப்படுகிறது.

 Tags
a lorry

a new car

carrying

Congested 4km

near

overturned

port dickson


ரி.ம 5.42   மில்லியன்  போதை மாத்திரைகள்  பறிமுதல்  மூன்று பெண்கள் உட்பட நால்வர் கைது

ஈப்போ, ஏப் 4 – பேராவில், மஞ்சோங், பந்தாய் ரெமிஸில் போதை மாத்திரை தயாரிப்புக்கு ஆய்வுக் கூடமாக பயன்படுத்தப்பட்டு வந்த இரண்டு வீடுகளில் திடீர் சோதனை நடத்திய போலீசார் 5.42 மில்லியன் ரிங்கிட் மதிப்புடைய போதை மாத்திரைகளை பறிமுதல் செய்ததோடு மூன்று வியட்னாமிய பெண்கள் உட்பட நால்வரை கைது செய்தனர். Ecstasy போதை மாத்திரைகள் தயாரிக்கப்பட்டு அவை பொட்டலமிடும் நடவடிக்கைக்கு அந்த இரண்டு வீடுகள் பயன்படுத்தப்பட்டு வந்ததாக பேரா போலீஸ் தலைவர் டத்தோஸ்ரீ Muhamad Yusri Hassan Basri தெரிவித்தார்.

அதோடு பந்தாய் ரெமிஸில் மற்றொரு வீட்டில் நடத்தப்பட்ட சோதனை நடவடிக்கையிலும் அந்த நடவடிக்கையின்போது இதர பல்வேறு போதைப் பொருட்களும் பறிமுதல் செய்யப்பட்டதாக Muhamad Yusri கூறினார். கைது செய்யப்பட்ட நபர்களிடமிருந்து ஏழு லட்சம் ரிங்கிட் மதிப்புள்ள மூன்று வாகனங்களும் பறிமுதல் செய்யப்பட்டன.

 Tags
Addictive pills

Confiscation Three girls

Four arrested

including

RM 5.42 million


தூக்கத்தில்  இயர்போனை  விழுங்கிய ஆடவர்

பெய்ஜிங், ஏப் 12 – சீனாவில் ஒயர்லெஸ் இயர்போனை பயன்படுத்திக் கொண்டிருந்த Xiaoyong என்ற இளைஞர் ஆழ்ந்த நித்திரைக்குள்ளானதால் அதனை விழுங்கிய சம்பவம் நடந்துள்ளது. அதிகாலை மூனறு மணியளவில் கழிவறை செல்வதற்காக எழுந்தபோது காதில் மாட்டியிந்த இயர்போன் காணததைத் கண்டு அவர் அதிர்ச்சி அடைந்துள்ளார்.

அதன்பிறகு தமது கை தொலைபேசியில் இசையை கேட்க முயன்றபோது உடலின் உள்ளேயிருந்த இசை வந்ததை அந்த இளைஞர் உணர்ந்து உடனடியாக மருத்துவமனைக்கு சென்றுள்ளார். அவரது குடலை சுத்தம் செய்வதற்கு மருத்துவர்கள் மருத்து கொடுத்துள்ளனர். திட்டமிட்டபடி அந்த இயர்போன் வெளிவராவிட்டால் அவரது வயிற்றில் அறுவை சிகிச்சை செய்யக்கூடிய கட்டாயத்திற்கு உள்ளாக வேண்டியிருக்கும் என மருத்துவர்கள் தெரிவித்துள்ளனர்.

 Tags
earphone

man

sleeping

Swallowed

while


நஜிப்பிற்கு பொது மன்னிப்பு கோரும் விவகாரம் ; அது அரசாங்கத்தின் நிலைப்பாடு அல்ல

முன்னாள் பிரதமர் டத்தோ ஸ்ரீ நஜிப்பிற்கு பொது மன்னிப்புக் கோரும் முடிவை அரசாங்கம் எடுக்கவில்லை.

மாறாக, அது அரசியல் கட்சி எனும் அடிப்படையில் அம்னோவை சார்ந்தது என, போக்குவரத்து அமைச்சர் அந்தோணி லோக் தெளிவுப்படுத்தினார்.

அவ்விவகாரம் தொடர்பில், இதுவரை பிரதமர் டத்தோ ஸ்ரீ அன்வார் இப்ராஹிம் தலைமையிலான அமைச்சரவை கூட்டத்தின் போது ஒருபோதும் விவாதிக்கப்பட்டதில்லை.

எனவே அது அரசாங்கத்தின் நிலைப்பாடு அல்ல என்பதையும் லோக் உறுதிப்படுத்தினார்.

 Tags
for Najib

government's position

That is not the

The issue of amnesty


வெளிநாட்டு தாதியர்களை வேலைக்கு அமர்த்த, நிபந்தனையுடன் கூடிய தளர்வு ; சுகாதார அமைச்சு அறிவிப்பு

புத்ராஜெயா, செப்டம்பர் 18 – பயிற்சி பெற்ற வெளிநாட்டு தாதியர்களைப் பணியமர்ந்த ஏதுவாக, சுகாதார அமைச்சு தற்காலிகமாக நிபந்தனையுடன் கூடிய தளர்வை அறிவித்துள்ளது.

குறிப்பாக, இவ்வாண்டு அக்டோபர் முதலாம் தேதி தொடங்கி 12 மாதங்களுக்கு, தனியார் சுகாதார மையங்களுக்கு அந்த தளர்வு வழங்கப்பட்டுள்ளது.

பொது மற்றும் தனியார் துறைகளில் தாதியர்களின் பற்றாங்குறை, நாட்டில் சுகாதார சேவைகளை திறம்பட வழங்குவதில் பெரும் தாக்கத்தை ஏற்படுத்தியுள்ளது.

அவ்விவகாரம், கடந்த ஆண்டுகளாகவே முன் வைக்கப்பட்டு வருகிறது.

அதனால், அப்பிரச்சனைக்கு விரைந்து தீர்வுக் காணப்பட வேண்டிய கட்டாயம் ஏற்பட்டுள்ளதால், பயிற்சி பெற்ற வெளிநாட்டு தாதியர்களை வேலைக்கு அமர்த்த ஏதுவாக நிபந்தனையுடன் கூடிய அந்த தற்காலிக தளர்வு வழங்கப்பட்டுள்ளதாக, சுகாதார அமைச்சர் டாக்டர் ஜாலிஹா முஸ்தபா தெரிவித்தார்.

 Tags
Kelonggaran bersyarat untuk pengambilan jururawat terlatih

Warga asing


கொள்ளையில் ஈடுபட்ட முன்னாள் காற்பந்து வீரர் கைது

பொந்தியான், ஜூலை 7 – ஜொகூர், பெனூட்டில், கடந்த திங்கட்கிழமை கொள்ளை நடவடிக்கையில் ஈடுபட்டதாக சந்தேகிக்கப்படும், நாட்டின் முன்னாள் காற்பந்து வீரர் ஒருவர் கைதுச் செய்யப்பட்டார்.

33 வயதான அந்த சந்தேக நபர், முதன்மை சூப்பர் லீக் அணிகளை பிரதிநிதித்து ஆட்டங்களில் பங்கேற்றவர் எனவும், ஜப்பானில் தகுதி சுற்று ஆட்டத்திற்கு தேர்வானவர் எனவும், கூறப்படுகிறது.

வீட்டை உடைத்து கொள்ளையில் ஈடுபட்டதற்காக அவர் கைது செய்யப்பட்டிருக்கும் வேளை ; அவரது அந்த செயலால், வீட்டின் உரிமையாளர் பல்லாயிரக்கணக்கான ரிங்கிட் இழக்க நேரிட்டுள்ளதாக புகார் செய்யப்பட்டுள்ளது.

சந்தேகிக்கும் வகையில் காணப்பட்ட அவர் கைதுச் செய்யப்பட்ட பின்னரே அவர் அந்த கொள்ளையில் ஈடுபட்டிருக்கலாம் என சந்தேகம் எழுந்ததாக போலீசார் கூறியுள்ளனர்.

போலீசார் அவரை அணுகிய போது, ஆக்ரோஷமாக நடந்து கொண்டதால் கைது செய்யப்பட்ட அவர் பின்னர் விசாரணையின் போது தாம் கொள்ளையிட்டதை ஒப்புக் கொண்டதோடு, சம்பவ இடத்தையும் அடையாளம் காட்டியதாக கூறப்படுகிறது.

அதனால், அவரும், உடந்தையாக செயல்பட்ட அவரது நண்பர் ஒருவருக்கும் எதிராக குற்றவியல் சட்டத்தின் கீழ் குற்றம்சாட்டப்பட்டுள்ளதை, பொந்தியான் மாவட்ட துணைப் போலீஸ் தலைவர் டெபுடி சுப்ரிடெண்டன் அப்துல் ஹமிட் அப்துல் ரஹ்மான் உறுதிப்படுத்தினார்.

 Tags
Bekas pemain

bola sepak

diberkas terlibat kes samun


2021 பங்சார் கைகலப்பில் ஆடவர் உயிரிழந்த சம்பவம் ; மூவருக்கு எதிராக கொலைக் குற்றச்சாட்டு

2021-ஆம் ஆண்டு, தலைநகர், பங்சாரில் நிகழ்ந்த கைகலப்பில், ஆடவர் ஒருவரை அடித்துக் கொன்றதாக நம்பப்படும் மூவருக்கு எதிராக இன்று கோலாலம்பூர் மாஜிஸ்திரேட் நீதிமன்றத்தில் கொலைக் குற்றச்சாட்டு சுமத்தப்பட்டது.

எனினும், கொலை குற்றச்சாட்டுகள் உயர் நீதிமன்றத்தில் விசாரிக்கப்படும் என்பதால், 27 வயது ஜி.நரேஸ், 28 வயது வி.பிரவின், 30 வயது எஸ்.லெட்சுமணன் ஆகிய மூவரிடமிருந்தும் இன்று வாக்குமூலம் எதுவும் பெறபடவில்லை.

அம்மூவருடன், இந்த கொலை தொடர்பில் இன்னும் கைது செய்யப்படாமல் இருக்கும் சைட் கமால் சைட் முஹமட், எஸ்.சி. மகேசனுக்கு எதிராகவும் இன்று கொலை குற்றச்சாட்டு சுமத்தப்பட்டது.

இவ்வழக்கு விசாரணை ஜூன் 14 தேதி செவிமடுக்கப்படுமென நீதிமன்றம் தெரிவித்தது.

2021-ஆம் ஆண்டு, மார்ச் 31-ஆம் தேதி,பின்னிரவு மணி ஒன்று வாக்கில், பங்சார், Affin வங்கிக்கு பின்புறம் உள்ள கார் நிறுத்துமிடத்திற்கு நடந்து கொண்டிருந்த 28 வயது எம். சன்ஜித் குமாரும், அவரது நண்பரும் ஆயுதம் ஏந்திய கும்பலால் தாக்கப்பட்டனர்.

அதனால் பலத்த காயங்களுக்கு இலக்கான சன்ஜித் குமார் மருத்துவமனையில் உயிரிழந்த வேளை ; அவரது நண்பர் அதிஷ்டவசமாக உயிர்தப்பினார்.

 Tags
2021 Bangsar brawl

3 charged with

murdering man in


Macau மோசடி : இருவர் 66 ஆயிரம் ரிங்கிட்டை இழந்தனர்

கடந்தாண்டு ஆகஸ்ட்டு மாதம் வாக்கில், Macau மோசடியில் சிக்கி இருவர் 66 ஆயிரத்து 120 ரிங்கிட்டை இழந்தனர்.

அதில் 25 வயது மதிக்கத்தக்க முதலாவது நபர், இன்ஸ்டாகிராமில் பகிரப்பட்ட பழைய பண நோட்டுகளை வாங்கும் விளம்பரத்தை நம்பி பணத்தை பறிகொடுத்தாக, பஹாங் மாநில போலீஸ் தலைவர் டத்தோ ஸ்ரீ ரம்லி முஹமட் யூசோப் தெரிவித்தார்.

தம்மிடம் இருந்த பழைய இரண்டு ரிங்கிட் நோட்டை, 30 ஆயிரம் அமெரிக்க டாலர் விலையில் விற்க முற்பட்ட போது அவர் ஏமாற்றப்பட்டதாக நம்பப்படுகிறது.

மற்றொரு சம்பவம், இல்லாத முதலீட்டு திட்டத்தை நம்பி ஏமாந்த இல்லத்தரசி ஒருவரை உட்படுத்தியதாகும்.

கடந்தாண்டு ஆகஸ்ட்டு 16-ஆம் தேதி, 63 வயதுடைய அம்மாது தங்க முதலீட்டாளர் என கூறிக் கொண்ட நபரை நம்பி 40 ஆயிரம் ரிங்கிட்டை பறிகொடுத்தார்.

 Tags
66 thousand

lost

Macau

Ringgit

scam

two people


MMA வளையச் சண்டையை நடத்துவதில், எலோன் மஸ்கும், மார்க் ஜூக்கர்பெர்கும் தீவிரமாக உள்ளனர் ; கூறுகிறார் UFC தலைவர்

தொழில்நுட்ப கோடீஸ்வரர்களான, ட்விட்டரின் எலோன் மஸ்கும், முகநூலின் மார்க் ஜூக்கர்பெர்கும், MMA – கலப்பு தற்காப்பு கலை சண்டையை நடத்துவதில் தீவிரமாக உள்ளனர்.

அண்மையில், ட்விட்டரில் மோதிக் கொண்ட போது, MMA சண்டையை நடத்த அவர்கள் ஒப்புக் கொண்டனர்.

உண்மையில் அவர்கள் அந்த சண்டையில் பங்கேற்பார்களா என சமூக ஊடக பயனர்கள் பலர் தொடர்ந்து கேள்வி எழுப்பி வருகின்றனர்.

ஆனால், அவர்கள் சண்டையில் பங்கேற்பதில் தீவிரமாக உள்ளதாக, UFC – Ultimate Fighting Championship தலைவர் டானா வைட் (Dana White) கூறியுள்ளார்.

கடந்த புதன்கிழமை இரவு, அது குறித்து, அந்த இரு தொழில்நுட்ப ஜாப்பவான்களுடன் பேசிய டானா வைட், அவர்கள் சண்டையில் பங்கேற்க விரும்புவதாக கூறினார்.

உண்மையில் அந்த சண்டை நடத்தப்பட்டால், உலக வரலாற்றில் பதிவுச் செய்யப்பட்ட மிகப் பெரிய நிகழ்வாக அது இருக்கும். அனைத்து பார்வையாளர் பதிவையும் அது முறியடிக்கும். அதன் வாயிலாக லட்சக்கணக்கான பணத்தை தொண்டூழியத்திற்காக திரட்ட முடியும். குத்து சண்டை இரசிகர்கள் மட்டுமின்றி அனைவரும் அதனை கண்டு களிக்க விரும்புவார்கள் என டானா வைட் குறிப்பிட்டார்.

ட்விட்டருக்கு போட்டியாக, உரை அல்லது செய்தி அடிப்படையிலான சமூக ஊடக வலையமைப்பை உருவாக்குவதில் கவனம் செலுத்தி வருவதாக, ஜூக்கர்பெர்க்கின் மேத்தா நிறுவனம் அறிவித்ததை தொடர்ந்து, அவ்விரு ஜாப்பவான்களுக்கும் இடையில் சமூக ஊடக சண்டை தொடங்கியது.

 Tags
; Says the UFC president

about hosting MMA fights

and Mark Zuckerberg

are serious

Elon Musk


பேங்காக்கில்   மோசமான  காற்றுக்  தூய்மைக்கேடு

பேங்காக் , பிப் 3 – தாய்லாந்தில் தலைநகர் பேங்காக்கிலும் அதன் எல்லையைக் கொண்ட மாநிலங்களிலும் காற்றின் தூய்மைக்கேடு மிகவும் மோசமடைந்துள்ளது. வெளியே வரும் மக்கள் கண்களில் எரிச்சலுக்கு உள்ளாகுவதால் முடிந்தவரை வீட்டிற்குள்ளேயே இருக்கும்படி மக்களுக்கு வலியுறுத்தப்பட்டுள்ளது. வாகனத்திலிருந்து வெளியேறும் புகை மற்றும் விவசாய நிலங்களை தூய்மைப்படுத்துவதற்காக குப்பைகளை எரிக்கும் நடவடிக்கைகளால் புகை மூட்டம் மிகவும் மோசமடைந்துள்ளதாக தாய்லாந்தின் தூய்மைக்கேடு கட்டுப்பாட்டுத்துறை தெரிவித்துள்ளது. தூய்மைக்கேட்டை முடிவுக்கு கொண்டு வருவதற்கு வீட்டிலிருந்தே வேலை செய்யும்படி மக்கள் ஊக்குவிக்கப்படுகின்றனர். அதே போன்று பள்ளிகளிலும் மாணவர்களுக்காக வெளியில் நடைபெறும் புறப்பாட நடவடிக்கைகைளை தவிர்க்கும்படி பள்ளிகள் கேட்டுக்கொள்ளப்பட்டுள்ளன.

 Tags
" Thais told to stay in as

my eyes burn

smog worsens


ஆசிய உடல் கட்டழகி போட்டியில் சரவாவின் பிலோமினா வாகை சூடினார்; ஆண்கள் பிரிவில் மகேன் அப்துல்லாவுக்கு தங்கம்

கோலாலம்பூர், செப்க 19 – நேப்பாளத்தில் நடைபெற்ற பெண்களுக்கான 55 ஆவது ஆசிய உடல் கட்டழகி போட்டியில் சரவாவின் Philomena Dexcyln Siar மூன்று தங்கப் பதக்கங்களை வென்றதோடு முதல் முறையாக ஆசிய உடல் கட்டழகி வெற்றியாளர் பட்டத்தையும் வென்றார்.

ஆண்களுக்கான 167 சென்டிமீட்டர் வரையிலான உடல் அமைப்பைக் கொண்ட பிரிவில் மலேசியாவின் Mohd Syarul Azman Mahen Abdullah தங்கம் வென்றார். இப்பிரிவில் மாலத்தீவுகளின் அப்துல்லா ஹசான் வெள்ளிப் பதக்கத்தையும் , இந்தியாவின் Amal Anil Kumar வெண்கலப் பதக்கத்தையும் பெற்றனர்.

ஆண்களுக்கான 175 சென்டிமீட்டர் வரையிலான உடல் அமைப்பு பிரிவில் மலேசியாவின் Ahmad Faiz தங்கம் வென்றார்.

இதனிடையே தேசிய ஒற்றுமைக்கு விளையாட்டு தவிர்க்கமுடியாத கருவியாக அமைவதாக 40 வயதுடைய Philomena தெரிவித்தார்.

ஆசிய உடல் கட்டழகி விருதை வென்ற சரவாக்கின் முதல் பெண் போட்டியாளர் என்ற சிறப்பையும் அவர் பெற்றுள்ளார்.

இந்த போட்டியில் வியட்னாமின் Nguyen Thi Kim Chuong இரண்டாவது இடத்தையும், தாய்லாந்தின் Ajaree Tansub மூன்றாவது இடத்தையும் பெற்றனர்.

இதற்கு முன் 2019 ஆம் ஆண்டு மியன்மார் Yangonனில் நடைபெற்ற 16ஆவது தென்கிழக்காசிய உடல் கட்டழகி போட்டியில் Philomena வெள்ளிப் பதக்கத்தை வென்றார் என்பதோடு தற்போது சரவாக் மாநில அரசாங்கத்தில் நிர்வாக அதிகாரியாக பணியாற்றிவரும் என்பது குறிப்பிடத்தக்கது.

 Tags
Asian bodybuilding title

Philomena first Sarawakian

woman to win


சாலையில் மாட்டு வண்டி ; தைப்பூச முன்னேற்பாடாகும்

செர்டாங், ஜன 6 – சிலாங்கூர், Seri Kembangan, Jalan Besar சாலையில், 3 ஆடவர்கள் மாட்டு வண்டியை செலுத்திக் கொண்டு சென்ற காணொளி வைரலாகியதை அடுத்து , தைப்பூச ஊர்வலத்துக்காக அந்த மாட்டு வண்டி சோதனைக்கு உட்படுத்தப்பட்டிருந்ததாக தெரிவிக்கப்பட்டது .

அந்த காணொளி வைரலானதை அடுத்து, போலீஸ் புகார் செய்திருந்த மாட்டு வண்டியின் உரிமையாளர், உண்மை நிலவரத்தை போலிசிடம் எடுத்துக் கூறியதாக, செர்டாங் மாவட்ட போலீஸ் தலைவர் A.A. Anbalagan தெரிவித்தார்.

இதனிடையே, சாலைகளில் பிராணிகளை பயன்படுத்தும் மக்கள் சாலை விதிகளை மதித்து நடந்துக் கொள்ளும்படி அவர் அறிவுறுத்தினார்.

 Tags
Bullock cart

preparation exercise

Road

thaipusam


கடலில்  விழுந்து  ஆடவர் மரணம்

நிபோங் தெபால், ஆகஸ்ட் 14 – Batu Kawan . Pulau Aman னில் மீன் பிடித்துக்கொண்டிருந்த ஆடவர் ஒருவர் கடலில் விழுந்து மாண்டார். Azali Mohd Azril என்ற 28 வயது ஆடவர் கடலில் விழுந்ததால் மூழ்கி மாண்டதை Batu Kawan தீயணைப்பு மற்றும் மீட்பு நிலையத்தின் நடவடிக்கை அதிகாரி Azmi Tahir உறுதிப்படுத்தினார். கடலில் விழுந்த இடத்திலிருந்து 4.8 கிலோமீட்டர் தொலைவில் Azali Tahir ரின் உடல் மீட்கப்பட்டது.

 Tags
Angler found drowned

near Pulau Aman


அனுமதியின்றி   கலை நிகழ்ச்சி நடத்திய திரெங்கானு பல்கலைக்கழகத்திற்கு  25,000 ரிங்கிட்  அபராதம்

கோலாலம்பூர், ஜூன் 24 – அனுமதியின்றி கலை நிகழ்ச்சியை நடத்திய Kuala Nerus சிலுள்ள திரெங்கானு பொது பல்கலைக்கழகத்திற்கு 25,000 ரிங்கிட் அபராதம் விதிக்கப்பட்டது. மாநில பொழுதுபோக்கு சட்டத்தின் கீழ் அந்த அபராதம் விதிக்கப்பட்டதாக kuala Trengganu மேயர் Rosli Latif தெரிவித்தார். 14 நாட்களுக்குள் அந்த அபராத தொகை செலுத்தாவிட்டால் அப்பல்கலைக்கழத்திற்கு எதிராக நடவடிக்கை எடுக்கப்படும் என அவர் எச்சரித்தார். அந்த கலைநிகழ்ச்சி தொடர்பாக பட்ட 37 வினாடிகளைக் கொண்ட காணொளி வெளியானதில் அங்குள்ள மாநில அரசாங்கத்தின் ஷரியா விதிமுறையை மீறி இருக்கையில் ஆண்களும் பெண்களும் தனியாக அமராமல் ஒன்றாக அமர்ந்திருந்ததை காண முடிந்தது. அதோடு அந்த கலைநிகழ்ச்சிக்கு தேவையான அனுமதி ஊராட்சி மன்றத்தில் பெறவில்லை என்றும் கூறப்பட்டது.

 Tags
000

fined RM 25

for organising concert

university in Terenganu

wihout permission


போலீஸ் அதிகாரி எனக்கூறிக்கொண்டு 72 வயது  பெண்ணிடம் ரி.ம 485,000 மோசடி

ஈப்போ, செப் 12 – போலீஸ் அதிகாரி என கூறிக்கொண்ட ஆடவர் ஒருவர் கைதொலைபேசி மூலம் 72 வயது பெண்ணின் வங்கிக் கணக்கிலிருந்த

485,000 ரிங்கிட் ரொக்கத்தை மோசடி செய்துள்ளார். தனியார் துறையிலிருந்து ஓய்வு பெற்ற அந்த பெண்மணி தாம் மோசடிக்கு உள்ளானது குறித்து போலீசில் புகார் செய்திருப்பதாக பேரா போலீஸ் தலைவர் முஹமட் யுஸ்ரி ஹஸ்ஸான் பஸ்ரி தெரிவித்தார். ஆகஸ்டு 4 ஆம் தேதியன்று அங்சல் பட்டுவாடா நிறுவனத்தை சேர்ந்த ஊழியர் என தம்மை அடையாளப்படுத்திக் கொண்ட ஆடவர் ஒருவர் தம்முடன் தொடர்புகொண்டு கிரடிட் கார்டு , அந்த கார்டுக்கான சிப்ஸ், மற்றும் ஏ,டி.எம் கார்டும் அஞ்சலில் இருந்து திரும்ப திரும்ப வந்திருப்பதாக கூறியுள்ளார். எனினும் இந்த விவகாரத்தை அந்த பெண்மணி மறுத்துள்ளார். அதன் பின் இதர இரண்டு நபர்களிடம் அந்த ஆடவர் தொலைபேசி தொடர்பைக் கொடுத்துள்ளார்.

அந்த இருவரும் தங்களை போலீஸ் அதிகாரி என கூறிக்கொண்டு ஆட்கடத்தல், சட்டவிரோத பண பரிமாற்றம் போன்ற நடவடிக்கையில் ஈடுபட்டிருப்பதால் சிறையில் தள்ளப்போவதாக அந்த பெண்ணை தொலைபேசி மூலம் மிரட்டியுள்ளனர். இதனால் பயந்துபோன அந்த பெண் அந்த ஆடவர்கள் கேட்டுக்கொண்டபடி அவரது வங்கி கணக்கின் விவரங்களை தெரிவித்துள்ளார் அதோடு தம்மிடம் இருந்த அனைத்து தொகைகளையும் ஆகஸ்டு 8 ஆம் தேதியிலிருந்து செப்டம்பர் 6ஆம் தேதிவரை 34 முறை ஏடிஎம் இயந்திரத்தின் மூலம் அந்த ஆடவர்கள் தெரிவித்த வங்கிக் கணக்கிற்கு பணத்தை பட்டுவாடா செய்துள்ளார். பிறகுதான் தாம் ஏமாந்ததை உணர்ந்து அப்பெண் இச்சம்பவம் குறித்து நேற்று காலையில் போலீஸ் புகார் செய்துள்ளார் என முகமட் யுஸ்ரி தெரிவித்தார்.

 Tags
diperdaya ‘pegawai polis’

Warga emas kerugian RM485000


‘உலகத் தமிழர் மாமணி’ விருது வழங்கி டாக்டர் ராமசாமி , டத்தோஶ்ரீ  சரவணன்  கெளரவிப்பு

துபாய்,மார்ச் 22 – துபாயில் நடைபெற்ற 9 -வது உலகத் தமிழர் பொருளாதார மாநாட்டில் , மலேசியாவைப் பிரதிநிதித்து சிறப்பு பிரமுகர்களாக கலந்து கொண்ட பினாங்கு துணை முதலமைச்சர் டாக்டர் பி.ராமசாமி, மஇகாவின் துணைத் தலைவர் டத்தோஶ்ரீ எம். சரவணன் ஆகியோருக்கு , உலகத் தமிழர் மாமணி விருது வழங்கி கெரளவிக்கப்பட்டது.

உலகத் தமிழர் பொருளாதார அறக்கட்டளை மற்றும் மெட்ராஸ் வளர்ச்சி சங்கம் இந்த விருதினை வழங்கி சிறப்பு செய்தது.

தமிழ் தொண்டுக்கும், சமுதாய மேம்பாட்டிற்கும், சிறப்பான பங்களிப்பை ஆற்றியதற்காக , அனைத்துலக அரங்கில் அங்கீகாரம் வழங்கும் தனித்துவம் மிக்க இந்த விருது, சான்றோர் முன்னிலையில் வழங்கப்பட்டது.

முன்னதாக, உலகத் தமிழர் பொருளாதார மாநாடு இம்மாதம் மார்ச் 18- ஆம் தேதி தொடங்கி 3 தினங்களுக்கு துபாயில் உள்ள உலக வர்த்தக மையத்தில் நடைபெற்றது.

தமிழ் நாட்டு நீர் வளத் துறை அமைச்சர் துரை முருகன் , தலைமையேற்று அதிகாரப்பூர்வமாக தொடக்கி வைத்த இந்த மாநாட்டில் பல்வேறு நாடுகளைச் சேர்ந்த நிபுணர்கள் கட்டுரைகளைப் படைத்தனர்.

இந்த மாநாட்டுல், உலக நாடுகளில் இருந்து பொருளாதார நிபுணர்கள் வர்த்தகர்கள், தமிழ் அறிஞர்கள் சுமார் 800 பேர் கலந்து சிறப்பித்தனர்.

 Tags
'Ulaga Thamizhar Maamani

Award

given to

ramasamy and saravanan


‘டத்தோ’ போலீஸ்  உட்பட  எழுவர் மீது கொலை குற்றச்சாட்டு

தாவாவ், பிப் 9 – கடந்த மாதம் சபா , தாவாவ்-வில், செம்பனை தோட்டமொன்றில் e- hailing ஓட்டுநரை கொலை செய்ததாகவும், கொலைக்கு உடந்தையாக இருந்ததாகவும் , டத்தோ பட்டம் கொண்ட உயர் போலீஸ் அதிகாரியுடன் மேலும் 5 போலிஸ் அதிகாரிகளும், பொதுமக்களில் ஒருவரும் நீதிமன்றத்தில் குற்றம் சாட்டப்பட்டனர்.

அவர்கள் யாரையும் உத்தரவாதத்தில் விடுவிக்க அனுமதி வழங்கப்படாத நிலையில், அந்த வழக்கு மீண்டும் ஏப்ரல் 11-ஆம் தேதி செவிமடுக்கப்படுமென மாஜிஸ்திரேட் Dzul Elmy Mohd Yunus தெரிவித்தார்.

இதனிடையே, அவர்கள் அனைவரும், குற்றம் நிரூபிக்கப்பட்டால் மரண தண்டனை விதிக்க வகை செய்யும் குற்றவியல் சட்டத்தின் கீழ் குற்றச்சாட்டை எதிர்நோக்கியுள்ளனர்.

 Tags
7 accused

A police officer

in Tawau

killing a man

title of grandfather among


தேசிய திரைப்பட விருது விழா ; அல்லு அர்ஜுன் முதல் தேசிய விருதை பெற்றார், ராக்கெட்ரி சிறந்த திரைப்படத்திற்கான விருது நடிகர் மாதவன் வசமானது

புதுடெல்லி, அக்டோபர் 18 – 69-வது தேசிய திரைப்பட விருதுகளை பெற்றவர்கள், புதுடெல்லி, விஞ்ஞான் பவனில், நேற்று கெளரவிக்கப்பட்டனர்.

அந்த விருது விழாவில், ஆர்.மாதவன், எஸ்.எஸ். ராஜமெளலி, அல்லு அர்ஜுன், தேவி ஸ்ரீ பிரசாத் உட்பட பிரபலங்கள் பலர், தென் இந்திய திரைத்துறைக்கு அங்கீகாரம் சேர்ந்தனர்.

ராக்கெட்ரி தி நம்பி எபெக்ட், ஆர்ஆர்ஆர் மற்றும் புஷ்பா ஆகிய திரைப்படங்கள் அந்த விருது விழாவில் முக்கிய அங்கீகாரங்களை அள்ளி குவித்தன.

குறிப்பாக, புஷ்பா திரைப்படத்தில் நடித்த அல்லு அர்ஜுன் சிறந்த நடிகருக்கான தேசிய விருது வழங்கி கெளரவிக்கப்பட்டார். அதன் வாயிலாக, சிறந்த நடிகருக்கான தேசிய விருதை பெறும் முதல் தெழுங்கு நடிகர் எனும் பெருமையையும் அல்லு அர்ஜுன் பெற்றார்.

புஷ்பா படத்தின் இசையமைப்பாளர் தேவி ஸ்ரீ பிரசாத் சிறந்த இசையமைப்பாளர் விருதை வென்றார்.

இவ்வாண்டு தொடக்கத்தில் சிறந்த ஒரிஜினல் பாடல் பிரிவில் அகாடமி விருதை பெற்ற RRR பாடல் பல்வேறு பிரிவுகளில் தேசிய விருதை வென்றுள்ளது.

சிறந்த பொழுதுபோக்கு திரைப்படம் எனும் விருதோடு, அதன் இசையமைப்பாளர் கீரவாணி சிறந்த இசையமைப்பாளருக்கான விருதையும், காலபைரவா சிறந்த ஆண் பின்னணி பாடகர் விருதையும், பிரேம் ரக்ஷித் சிறந்த நடன அமைப்பிற்கான விருதையும் வென்றனர்.

சிறந்த ஸ்பெஷல் எபெட் மற்றும் சிறந்த ஸ்டண்ட் கோரியோகிராப்பி விருதோடு, RRR திரைப்படத்தின் பாடலாசிரியர் சந்திரபோஸும் தேசிய விருதை பெற்றார்.

இவ்வேளையில், தமிழ் திரையுலகில், கடைசி விவசாயி, சிறந்த தமிழ் திரைப்படத்திற்கான தேசிய விருதை வென்றது.

இரவின் நிழல் படம் வாயிலாக, சிறந்த பெண் பின்னணி பாடகிக்கான விருதை, ஸ்ரேயா கோஷல் வென்றார்.

 Tags
Accepts

Allu Arjun

first National Award

honour for Rocketry

National Film Awards

R Madhavan

receives Best Film


உடல் பருமனை  குறைக்காவிட்டால்  பணியிலிருந்து   நீக்கப்படலாம்   போலீஸ்காரர்களுக்கு   அசாம்  டி.ஐ.ஜி   எச்சரிக்கை

கௌஹாத்தி , மே 18 – ஆகஸ்டு 15 ஆம் தேதிக்குள் அடுத்த மூன்று மாதங்களுக்குள் IPS மற்றும் APS அதிகாரிகள் உட்பட அனைத்து நிலைகளையும் சேர்ந்த போலீஸ்காரர்கள் உடல் பருமனை குறைத்து திடகாத்திரமான உடலை பெற்றிருப்பதை உறுதிப்படுத்த வேண்டும். இதனை செய்யத் தவறிய போலீஸ்காரர்கள் முதலமைச்சர் Himanta Biswa Sarma உத்தரவுக்கு ஏற்ப பணிநீக்கம் செய்யப்படுவார்கள் என இந்தியாவில் Assam மாநில DGP GP Singh தெரிவித்திருக்கிறார். அனைத்து போலீஸ்காரர்ளும் BMI எனப்படும் உடல் எடை மதிப்பீடு குறியீட்டை கொண்டிருக்காவிட்டால் அவர்களுக்கு மேலும் மூன்று மாத கால அவகாசம் வழங்கப்படும். நவம்பர் மாத இறுதிவரையிலும் அவர்கள் உடல் பருமனை குறைத்து திடகாத்திரமான உடலை கொண்டிருக்காவிட்டால் சுய விருப்த்தின் பேரில் ஓய்வு பெறுதவற்கு வாய்ப்பு வழங்கப்படும் என GP Singh தெரிவித்தார். நியாயமான மருத்துவ காரணங்களை கொண்டிருப்பவர்களுக்கு மட்டுமே விதி விலக்கு அளிக்கப்படும் என அவர் கூறினார்.

 Tags
Assam

axe

Cops

given 6

in shape

months

or face

to get


குரங்கு  வர்த்தகம்  இலங்கை   கடன் பிரச்னைக்கு தீர்வு காணுமா ?

கொழும்பு , ஏப் 13 – கடுமையான நிதி நெருக்கடிக்கு உள்ளாகியிருக்கும் இலங்கை 100,000 குரங்குளை சீனாவுக்கு ஏற்றுமதி செய்வது குறித்து பரிசீலித்து வருவதாக அந்நாட்டின் விவசாய அமைச்சர் Mahinda Amaraweera தெரிவித்துள்ளதைத் தொடர்ந்து சுற்றுச் சூழல் ஆர்வலர்கள் தங்களது கவலையை தெரிவித்துள்ளனர். குரங்குகள் அதிகரித்துவருவது இலங்கையில் வழக்கமான ஒன்றாக இருந்தாலும் தற்போது அவற்றை ஏற்றுமதி செய்வதற்கு அந்நாடு முன்வந்திருப்பது ஏற்கனவே பிராணிகளின் ஏற்றுமதிக்கு தடை விதித்துள்ளதால் அதற்கு எதிர்மாறாக இந்த நடவடிக்கை அமைந்நுள்ளதாக கூறப்படுகிறது. அதோடு சீனாவுடனான குரங்கு வர்த்தகம் இப்போதைய இலங்கை கடன் நெருக்கடிக்கு எந்த வகையில் தீர்வு காணமுடியும் என்றும் சில தரப்பினர் கேள்வி எழுப்பியுள்ளனர். சீனா ஒரு லட்சம் குரங்குகளை கேட்டிருப்பதும் பல்வேறு சந்தேகங்களை எழுப்பியுள்ளது. இறைச்சிக்காக சீனாவுக்கு அதிக அளவில் குரங்குகள் தேவையா, மருத்துவ ஆராய்ச்சிக்கா அல்லத இதர வேறு நடவடிகைகளுக்காக என்பதும் எங்களுக்கு தெரிய வேண்டும் என இலங்கை சுற்றுச்சூழல் அறநிறுவனத்தித்தைச் சேர்ந்த Jagath Gunawardana தெரிவித்தார்.

 Tags
Macaque sales

Monkey bussiness

Sri Lanka considers

to China


பினாங்கு  மாநில  தேர்தலில் DAP புதுமுக வேட்பாளர்களை நிறுத்தும்  அந்தோனி லோக் கோடி காட்டினார்

கோலாலம்பூர். ஜூலை 15 – அடுத்த மாதம் 12 ஆம் தேதி நடைபெறவிருக்கும் பினாங்கு மாநில சட்டமன்ற தேர்தலில் DAP பல புதுமுக வேட்பாளர்களை நிறுத்தவிருப்பதாக அக்கட்சியின் தலைமைச் செயலாளர் Anthony Loke தெரிவித்திருக்கிறார். குறிப்பாக மூன்று தவணைக் காலம் வேட்பாளராக தேர்ந்தெடுக்கப்பட்டவர்கள் இம்முறை வாய்ப்பு வழங்கப்படாவிட்டால் கட்சியின் அந்த முடிவை ஏற்றுக்கொள்ள வேண்டும் என அவர் கேட்டுக்கொண்டார். மூன்று முறை பினாங்கில் வெற்றி பெற்ற நாம் இப்போது நான்காவது முறையில் வெற்றியை கைப்பற்றுவதற்கு கடுமையாக போராட வேண்டியுள்ளது. எனவே புதுமுகங்களுக்கு வாய்ப்பு வழங்கப்பட வேண்டியிருப்பதாக நேற்றிரவு கட்சிக்கு நிதிதிரட்டும் விருந்து நிகழ்வில் கலந்துகொண்டு உரையாற்றியபோது Anthony Loke தெரிவித்தார். வேட்பாளர் பட்டியலை நாங்கள் முடிவு செய்த பின்னர் அம்முடிவை அனைவரும் ஏற்றுக்கொள்ள வேண்டும் என அவர் வலியுறுத்தினார்.

 Tags
Changing of the guard

DAP Polls lineup

in penang


ஜோ பைடன்  விரைவில்  அதிபர் தேர்தல் பிரச்சாரத்தில்  களம் இறங்கலாம்

வாஷிங்டன், பிப் 17 – அமெரிக்க அதிபர் ஜோ பைடன் மத்துவவ ரீதியில் நல்ல உடல் ஆரோக்கியத்தோடு இருப்பதாக உறுதிப்படுத்தப்பட்டுள்ளது. 2024 ஆம் ஆண்டு நடைபெறவிருக்கம் அமெரிக்க அதிபர் தேர்தலில் ஜோ பைடன் மீண்டும் போட்டியிடுவது குறித்து இன்னும் அறிவிக்கவில்லை. விரைவில் இது தொடர்பான அறிவிப்பை அவர் வெளியிடுவார் என எதிர்பார்க்கப்படுகிறது. அடுத்த ஆண்டு அதிபர் தேர்தலில் ஜோ பைடன் போட்டியிடும்போது அவரது வயது 82 ஆக இருக்கும். அதற்கு முன்னதாக மீண்டும் அதிபர் பதவியில் போட்டியிடுவதற்கு உடல் ரீதியில் தயாராக இருப்பதை உறுதிப்படுத்திக் கொள்வதற்காக மருத்துவ பரிசோதனையை மேற்கொண்டார். நிர்வாக தலைவர், அரசாங்க தலைவர், முப்படைகளின் தலைவர் என்ற கடமைகளையும் பொறுப்புகளையும் நிறைவேற்றுவதற்கு ஜோ பைடனின் உடல் ஆரோக்கியம் சிறப்பாக இருப்பதாக அவரது மருத்துவர் Kevin O’conor கூறியதாக வெள்ளை மாளிகை வெளியிட்ட அறிக்கையில் தெரிவித்திருக்கிறது

 Tags
Biden

campaign

declared medically

fit ahead of 2024


பேரங்காடி கழிவறையை பயன்படுத்திய ஆடவர் இரகசியமாக படம் எடுக்கப்பட்டாரா? ;  19 வயது இளைஞனுக்கு நீதிமன்றம் அபராதம்

அமெரிக்கா, நோர்த் அலபாமா பேரங்காடி கழிவறையை பயன்படுத்திய ஆடவர் ஒருவரை, தமது கைப்பேசியில் இரகசியமாக பதிவுச் செய்த 19 வயது இளைஞனுக்கு, ஈராயிரத்து 500 அமெரிக்க டாலர் அல்லது 11 ஆயிரத்து 443 ரிங்கிட் அபராதம் விதித்து நீதிமன்றம் தீர்ப்பளித்தது.

மே 21-ஆம் தேதி, அச்சம்பவம் நிகழ்ந்தது. கழிவறையிலுள்ள, தனிநபர் முகப்பு ஒன்றை பயன்படுத்திக் கொண்டிருந்த ஆடவர், திடீரென அடுத்த முகப்பிலிருந்து, கீழ் பகுதி வழியாக கைப்பேசியில் தாம் இரகசியமாக பதிவுச் செய்யப்படுவதை கண்டு அதிர்ந்தார்.

அதனால், சினமடைந்த அவ்வாடவர் கூச்சலிட்டதை தொடர்ந்து, அந்த இளைஞன் அங்கிருந்து தப்பி ஓடி விட்டதாக கூறப்படுகிறது.

எனினும், பின்னர் அவ்வாடவர் போலீஸ் புகார் செய்ததோடு, அவர் வழங்கிய அங்க அடையாளங்கள் அடிப்படையில், சம்பந்தப்பட்ட இளைஞன் கைதுச் செய்யப்பட்டு குற்றம்சாட்டப்பட்டான்.

 Tags
Man was in

phone recording him

stall when he saw

supermarket restroom

US cops say


திடீர் மீ வகைகளில்  எத்திலீன் ஆக்சைடு  பயன்பாட்டிற்கு  தடை விதிப்பீர்  பயனீட்டாளர்  சங்கம் வலியுறுத்து

பினாங்கு, ஏப் 28 – உணவுத் தொழிலில் எத்திலீன் ஆக்சைடை ஒரு புகைப் பொருளாகப் பயன்படுத்துவதைத் தடை செய்யுமாறு பி.ப.ச எனப்படும் பினாங்கு பயனீட்டாளர் சங்கம் சுகாதார அமைச்சை கேட்டுக்கொண்டுள்ளது. புற்றுநோயைத் தூண்டும் பொருளான எத்திலீன் ஆக்சைடைக் கொண்ட இரண்டு வகையான திடீர் மீ வகைகளில் எத்திலின் ஆக்சைடு ரசாயனம் இருந்ததை தைவான் சுகாதாரத் துறை கண்டறிந்துள்ளதை பினாங்கு பயனீட்டாளர் சங்கத்தின் தலைவர் முகைதீன் அப்துல் காதர் சுட்டிக்காட்டினார்.

எத்திலீன் ஆக்சைட்டின் நச்சுத்தன்மை மற்றும் மலேசிய சந்தையில் உணவுப் பொருட்களில் அடிக்கடி நிகழும் நிகழ்வைக் கருத்தில் கொண்டு இந்த நச்சு மீது சுகாதார அமைச்சு நடவடிக்கைகள் எடுக்க வேண்டும் முகைதீன் வலியுறுத்தினார். உணவுத் தொழிலில் எத்திலீன் ஆக்சைடை ஒரு புகைப்பொருளாகப் பயன்படுத்துவதைத் தடைசெய்யப்பட வேண்டும். எத்திலீன் ஆக்சைடு உள்ளதா என பதப்படுத்தப்பட்ட உணவு மற்றும் உணவுப் பொருட்களைச் தொடர்ச்சியாக சோதிக்க வேண்டும் எனவும் அவர் கேட்டுக்கொண்டார்.

 Tags
CAP urge

ethylene oxide

in food industries

stop


புக்கிட் கம்பீரில் கோர விபத்து   மூவர் மரணம்  ஐவர் கடுமையாக காயம் அடைந்தனர்

தங்காக் , ஜூன் 2 – Bukit Gambir, Kampung Melepang Gantian , Jalan Sengkang Teratai யில் நான்கு சக்கர வாகனமும் காரும் நேருக்கு நேர் மோதிக்கொண்ட விபத்தில் மூவர் மரணம் அடைந்த வேளையில் ஐவர் கடுமையாக காயம் அடைந்தனர். நேற்று நள்ளிரவில் இந்த விபத்து நிகழ்ந்ததாக தீயணைப்பு மற்றும் மீட்புத்துறை நடவடிக்கையின் அதிகாரி Jahairi Shukor வெளியிட்ட அறிக்கையில் தெரிவித்தார். நான்கு சக்கர வாகனத்தில் நால்வரும் காரில் நால்வரும் இருந்தனர். கார் ஓட்டுனரும் அதிலிருந்த மூன்று பயணிகளில் இருவரும் விபத்து நிகழ்ந்த இடத்திலேயே உயிரிழந்தனர். கடுமையாக காயம் அடைந்த ஐவரும் மருத்துவமனைக்கு கொண்டுச் செல்லப்பட்டனர்.

 Tags
3 killed

5 seriously

injured in head

on collision


டோல் சாவடியில்  மோதிய காரில்  இருந்த ஒரே  குடும்பத்தைச் சேர்ந்த நால்வர்  மயக்கத்தில்  இருந்தனர்

பெந்தோங், ஏப் 25 – காரில் இருந்த ஒரே குடும்பத்தைச் சேர்ந்த நால்வரும் மயக்கம் அடைந்து Bentong டோல் சாவடியை மோதிய சம்பவம் பெரும் பரபரப்பை ஏற்படுத்தியது.

Balakong கிலிருந்து Kelantan Tok Bali க்கு அந்த குடும்பத்தினர் சென்று கொண்டிருந்தபோது அந்த சம்பவம் நடந்ததாக மாவட்ட போலீஸ் தலைவர் Superintedent Zaiham Mohd Kahar தெரிவித்தார்.

அந்த கார் டோல் சாவடியில் மோதியதைத் தொடர்ந்து அதிலிருந்த ஒரு ஆடவர், அவரது மனைவி மற்றும் அவர்களது இரண்டு பிள்ளைகள் வெளியேற்றப்பட்டு உடனடி மருத்துவ முதலுதவி மற்றும் இதர சிகிச்சைகளும் வழங்கப்பட்டது.

இதனிடையே அந்த காரின் ஏர் கண்டிசனிலிருந்து வாயு கசிந்ததால் தாங்கள் மயக்கம் அடைந்ததாக அந்த குடும்பத்தின் மூத்த மகன் SYafiq Mok தெரிவித்தார்.

தாங்கள் அனைவரும் பாதுகப்பாக இருப்பதாகவும் தங்களுக்கு

 Tags
Family of four

found unconcious

in car which slammed

into toll plaza


கட்டாய மரண தண்டனையை இரத்து செய்யும் சட்டம் ; இன்று தொடங்கி அமலுக்கு வருகிறது

பெட்டாலிங் ஜெயா, ஜூலை 4 – நாட்டில் கட்டாய மரண தண்டனையை இரத்தும் செய்யும் சட்டம் இன்று தொடங்கி அமலுக்கு வருகிறது.

நேற்று வெளியிடப்பட்ட அரசாங்க பதிவேட்டில், 2023-ஆம் ஆண்டு மரண தண்டனையை இரத்துச் செய்யும் சட்டம், ஜுலை நான்காம் தேதி தொடங்கி அமலுக்கு வருமென குறிப்பிடப்பட்டுள்ளது.

முன்னதாக, இவ்வாண்டு ஏப்ரல் மாதம், குரல் வாக்கெடுப்பின் வாயிலாக, மரண தண்டனையை அகற்றுவதற்கான சட்ட மசோதாவுக்கு, மக்களவை உறுப்பினர்கள் ஒருமனதாக ஒப்புதல் அளித்தனர்.

அதனை தொடர்ந்து, அந்த சட்ட மசோதாவை இரண்டாவது, மூன்றாவது வாசிப்புக்கு உட்படுத்திய, பிரதமர் துறையின் சட்ட விவகாரங்களுக்கான துணையமைச்சர் ராம்கர்பால் சிங், வழக்கின் தேவைக்கு ஏற்ப தண்டனை வழங்கும் அதிகாரம் நீதிபதிகளுக்கு வழங்கப்பட வேண்டுமென முன்மொழிந்தார்.

குறிப்பாக, கட்டாய மரண தண்டனைக்கு பதிலாக, 30 ஆண்டுகள் முதல் 40 ஆண்டுகள் வரையில் சிறைத் தண்டனை விதிக்க நீதிபதிகளுக்கு அதிகாரம் வழங்கும் பரிந்துரையும் அந்த சட்ட மசோதாவில் இடம் பெற்றிருந்தது.

அந்த சட்ட மசோதா ஏக மனதாக ஏற்றுக் கொள்ளப்பட்டதை தொடர்ந்து, இன்றிலிருந்து கட்டாய மரண தண்டனை இரத்து செய்யப்பட்டு மாற்று தண்டனையை விதிக்க வகைச் செய்யும் சட்டம் அமலுக்கு வந்துள்ளது.

 Tags
mandatori kuat kuasa esok

Pemansuhan hukuman mati


பேய் அல்லது காட்டேரிகள் போல வேடமிட்டு ‘நகர்வலம்’ வரும் பிச்சைக்காரர்கள் ; போலீஸ் வலைவீச்சு

ஜகார்த்தா, அக்டோபர் 13 – இந்தோனோசியா, ஜாவா மாநிலத்திலுள்ள, டெபோக் (Depok) நகரை சுற்றியுள்ள சாலைகளில், பேய் அல்லது காட்டேரிகள் போல உடையணிந்து, மக்களை அச்சுறுத்தி வரும் பிச்சைக்காரர்களை கைது செய்ய, உள்ளூர் போலீசார் சிறப்பு சோதனை நடவடிக்கையை முடுக்கி விட்டுள்ளனர்.

நேற்று முன்தினம் இரவு தொடங்கி அந்த சிறப்பு சோதனை மேற்கொள்ளப்பட்டு வரும் வேளை; இதுவரை பேய் உடையில் பிச்சைக்காரர்கள் யாரும் அகப்படவில்லை என டெபோக் போலீஸ் தலைவர் கூறியுள்ளார்.

“பேய் பிச்சைக்காரர்கள்” நடமாட்டம் அதிகம் இருப்பதாக புகார் செய்யப்பட்ட பகுதியை குறி வைத்து அந்த சோதனை மேற்கொள்ளப்பட்டு வரும் போதும், இதுவரை யாரும் கைதுச் செய்யப்படவில்லை என அவர் சொன்னார்.

முன்னதாக, பேய் போல ஆடை அணிந்திருக்கும் பிச்சைக்காரர்கள், வசூல் பெட்டிகளை ஏந்தியவாறு சாலைகளில் வலம் வரும் காணொளிகள், இன்ஸ்டாகிராமில் வைரலானது.

அவர்கள் பிச்சைமட்டும் எடுக்கவில்லை மாறாக பொதுமக்களை அச்சுறுத்தி வருவதாக புகார் கிடைத்ததை தொடர்ந்து, தேடுதல் வேட்டையை போலீஸ் முடுக்கி விட்டுள்ளது.

 Tags
pengemis pocong

Polis buru

puntianak


சுகாதார பணியாளர்களுக்கு எதிரான, வன்முறை வழக்குகளின் எண்ணிக்கை அதிகரிப்பு

சுகாதார அமைச்சின் பணியாளர்களுக்கு எதிரான வன்முறை வழக்குகளின் எண்ணிக்கை தொடர்ந்து அதிகரித்து வருகிறது.

குறிப்பாக, 2020 மற்றும் 2021ஆம் ஆண்டுகளில், நாடு கோவிட்-19 பெருந் தொற்றின் தாக்கத்தை எதிர்கொண்டிருந்த சமயத்தில், அந்த அச்சுறுத்தல் பல மடங்காக அதிகரித்ததாக, புள்ளி விவரங்கள் குறிப்பிடுகின்றன.

2020-ஆம் ஆண்டில் சுகாதார பணியாளர்களுக்கு எதிரான வன்முறை தொடர்பில் 321 வழக்குகள் பதிவான வேளை ; 2021-ஆம் ஆண்டு அந்த எண்ணிக்கை 260-ஆக பதிவுச் செய்யப்பட்டதை, சுகாதார தலைமை இயக்குனர் டத்தோ டாக்டர் முஹமட் ரட்சி அபு ஹசான் சுட்டிக் காட்டினார்.

சுகாதார அமைச்சின் வளாகங்களில், அதன் பணியாளர்களுக்கு எதிராக இழைக்கப்படும் வன்முறைகளை தடுப்பது மற்றும் கையாள்வது மீதான வழிகாட்டி, 2017-ஆம் ஆண்டு முதல் முறையாக வெளியிடப்பட்டது.

அப்போது தொடங்கி, ஒவ்வொரு ஆண்டும் சுகாதார பணியாளர்களுக்கு எதிரான வன்முறை சம்பவங்கள் அதிகரித்து வருகின்றன.

2017-ஆம் ஆண்டு 167 சம்பவங்கள் மட்டுமே பதிவுச் செய்யப்பட்ட வேளை ; 2018-ஆம் ஆண்டு அந்த எண்னிக்கை அதிகரித்து 442 சம்பவங்களும், 2019-ஆம் ஆண்டு 494 சம்பவங்களும் பதிவுச் செய்யப்பட்டதை முஹமட் ரட்சி சுட்டிக் காட்டினார்.

 Tags
against

increased

KKM citizens

of cases

of violence

The number


நில நடுக்கத்தினால் பாதிக்கப்பட்ட மொரோக்கோவுக்கு 100 மில்லியின் அமெரிக்க டாலர்  உதவி தேவை; அனைத்துலக செம்பிறை சங்கம்  கோரிக்கை

ஜெனிவா, செப் 13 – மொரோக்கோவில் ஏற்பட்ட மோசமான நில நடுக்கத்தில் 2,900 த்திற்கும் மேற்பட்டோர் உயிரிழந்ததைத் தொடர்ந்து அந்நாட்டின் உதவி நடவடிக்கைக்கு 100 மில்லியன் அமெரிக்க டாலருக்கும் கூடுதலான நிதி தேவை என அனைத்துலக செம்பிறைச் சங்கம் கோரிக்கை விடுத்திருக்கிறது. அடுத்துவரும் சில நாட்களில் அத்தியாவசியமான அவசர உதவிகைளை வழங்குவதற்கு 100 மில்லியன் சுவிஸ் Francs தேவையென அனைத்துலக செம்பிறை சங்க சம்மேளனத்தின் உலகளாவிய நடவடிக்கைக்கான இயக்குனர் கரோலின் ஹோல்ட் ஜெனிவாவில் செய்தியாளர்களிடம் தெரிவித்திருக்கிறார்.

சுகாதாரம், மற்றும் குடிநீர் வசிதியோடு ஆரோக்கியமான நிவாரண மையங்களை அமைப்பதற்கான அடிப்படை தேவைகளுக்கு செலவிடுவதற்கு இந்த தொகை தேவையென அவர் வலியுறுத்தினார். இரண்டாவது அலை பேரிடர் ஏற்படுவதை தடுப்பதற்கு இந்த உதவி தேவையென கரோலின் ஹோல்ட் கூறினார். நிலநடுக்கத்தின்போது வீடுகள் இடிந்து விழுந்த இடங்களில் உயிர் பிழைத்தவர்களைக் கண்டறிவதற்காக தற்போது உள்நாடு மற்றும் வெளிநாடுகளைச் சேர்ந்த தேடும் மற்றும் மீட்பு குழுவினர் முழு வீச்சிலான நடவடிக்கையில் ஈடுபட்டு வருகின்றனர்.

 Tags
help quake-hit Morocco

over US$100mil

Red Cross appeals


காரை, மோட்டார் சைக்கிளோட்டிகள் அதிவேகமாக துரத்திச் செல்லும் காணொளி வைரல்

கோலாலம்பூர், செப்டம்பர் 28 – அண்மையில், நிசான் அல்மேரா ரக கார் ஒன்றை மோட்டார் சைக்கிளோட்டிகள் சிலர் அதிவேகமாக துரத்திச் செல்லும் காணொளி ஒன்று X சமூக ஊடகத்தில் வைரலானது.

@AsalGombak’s கணக்கில் பதிவேற்றம் செய்யப்பட்ட அந்த இரண்டு நிமிடம் 18 வினாடி காணொளியில், அல்மேரா காரை அடையாளம் தெரியாத ஓட்டுனர் ஒருவர் மிகவும் ஆபத்தான முறையில் ஓட்டிச் செல்வதை காண முடிகிறது.

அந்த காரை துரத்திச் செல்லும் மோட்டார் சைக்கிளோட்டிகள் அதனை நிறுத்த தங்களால் இயன்றவரை முயற்சித்தனர்.

ஆனால், நெரிசல் மிகுந்து காணப்படும், பத்துமலை, பத்து மூடா சாலைகளில் அதிவேகமாக பயணிக்கும் அந்த சாம்பல் நிற செடான், இறுதியில் கெப்போங் செல்லும் சாலையில் நின்றது.

காரில் பயணித்த இளைஞர்கள், “செண்டோல்” பானத்திற்கு பணம் தராமல் ஓட்டம் பிடித்ததாக கூறப்படுகிறது.

எனினும், அது உண்மைதானா? என்பது தெரியவில்லை.

அச்சம்பவம் குறித்து, இதுவரை போலீசார் எந்த ஒரு அறிக்கையையும் வெளியிடவில்லை.

அந்த காணொளியை இதுவரை ஒரு லட்சத்துக்கும் அதிகமானோர் பார்வையிட்டுள்ள வேளை ; கடும் கண்டனத்தையும் வெளிப்படுத்தி வருகின்றனர்.

“இதுபோன்ற பொறுப்பற்ற செயல், இதர சாலை பயனர்களுக்கு ஆபாத்தை விளைவிக்கும் செயல்”

“பொது சொத்துகளை சேதப்படுத்தாதீர்கள்” என மற்றொருவர் குறிப்பிட்டுள்ளார்.

 Tags
High speed chase in Batu Caves goes viral


Coldplay   கலைநிகழ்ச்சியை  ரத்துச் செய்யும்படி கோரிக்கை விடுத்த  பாஸ் கட்சியை  DAP  தலைவர் சாடல்

கோலாலம்பூர், மே 11 – எதிர்வரும் நவம்பர் மாதம் நடைபெறவிருப்தாக திட்டமிடப்பட்டுளள Coldplay யின் கலைநிகழ்சியை ரத்துச் செய்யவேண்டுமென கோரிக்கை விடுத்த பாஸ் தலைவரை சிலாங்கூர் DAP தலைவர் Shakir Ameer சாடினார். அரசியல் காரணங்களுக்காக எல்லாவற்றையும் எதிர்க்கவேண்டும் என்ற சிந்தனையை பாஸ் கொண்டிருக்கக்கூடாது என அவர் வலியுறுத்தினார். பாஸ் கட்சியின் கோட்பாட்டின்படி பார்த்தால் அவர்களது சிந்தாந்தங்களை பரப்புவதற்கு நம்பியிருக்கும் இணையம், தொலைக்காட்சி, வானொலி போன்றவவை கூட தடைசெய்யப்பட வேண்டியதாக இருக்கும் என இன்று வெளியிட்ட அறிக்கையில்

Shakir Ameer சுட்டிக்காட்டினார்.

Coldplay கலை நிகழ்ச்சியை இங்கு நடத்துவதற்கு அனுமதிப்பதன் மூலம் இன்பமே சிறந்த நலம் என்ற தத்துவத்தையும் எதிர்மாறான நடவடிக்கைகளையும் அரசாங்கம் ஊக்ககுவிக்க விரும்புகிறதா என இதற்கு முன் பாஸ் மத்திய செயலவை உறுப்பினரான Nasrudin Hassan தமது முகநூலில் கேள்வி எழுப்பியிருந்தார். அவரது கலைநிகழ்ச்சியினால் இனம் , சமயம் மற்றும் நாட்டிற்கு எந்தவொரு நன்மையையும் கொண்டு வராது என்றும் Nasrudin குறிப்பிட்டிருந்தார். சுற்றுப்புறம் மற்றும் மறுசுழற்சி நடவடிக்கையை ஊக்குவித்துவரும் நோக்கத்தை பிரிட்டன் ரோக் இசைக் கலைஞர் Coldplay கொண்டிருப்பதால் அவரது நிகழ்சியை Shakir Ameer தற்காத்தார்.

 Tags
Boss party DAP

Coldplay The performance

leader Chadal

To cancel Requested


“உலகில் 60% மக்கள் சமூக ஊடகங்களை பயன்படுத்துகின்றனர்” – ஆய்வில் தகவல்

ஜூலை 21 – உலக மக்கள் தொகையில் கிட்டத்தட்ட 60 விழுக்காட்டிற்கும் அதிகமானோர், அதாவது 5.19 பில்லியன் மக்கள் சமூக ஊடகங்களை பயன்படுத்துவதாக ஆய்வு ஒன்றின் மூலம் தெரிய வந்திருக்கிறது.

டிஜிட்டல் ஆலோசனை நிறுவனமான Kepiosன் ஆய்வறிக்கையின்படி, சமூக ஊடகங்களை பயன்படுத்துவோர் எண்ணிக்கை கடந்த ஆண்டைவிட இந்தாண்டு 3.7 விழுக்காடு அதிகரித்துள்ளது.

கிழக்கு மற்றும் மத்திய ஆப்பிரிக்காவில் உள்ள 11 பேரில் ஒருவர் மட்டுமே சமூக ஊடகங்களை பயன்படுத்துகின்றனர். ஆனால், இந்தியாவில், இந்த எண்ணிக்கை மூன்றில் ஒன்று. அதே நேரத்தில் ஜப்பானியர்கள் ஒரு மணி நேரத்திற்கும் குறைவாகவே செலவிடுகின்றனர்.

ஊடகங்களில் செலவிடும் நேரமும் ஒரு நாளைக்கு இரண்டு நிமிடங்கள் முதல் இரண்டு மணி நேரம் 26 நிமிடங்கள் வரை அதிகரித்துள்ளது.

சராசரி பயனர் ஒருவர், ஏழு சமூக வலைதளங்களில் கணக்கு வைத்திருக்கிறார். வாட்ஸ்அப், இன்ஸ்டாகிராம் மற்றும் ஃபேஸ்புக் ஆகியவற்றுடன் மெட்டா நிறுவனம் சிறப்பான பயன்பாட்டை கொண்டுள்ளது.

ட்விட்டர், மெசஞ்சர் மற்றும் டெலிகிராம் ஆகியவை சிறந்த சமூக ஊடக தளங்களாக இருக்கின்றன.

 Tags
More than 60% of world

now on social media

study


கால்வாயில்  துர்நாற்றம்  வீசிய நிலையில்  பெண்ணன்  சடலம் மீட்பு

சுங்கைப் பட்டாணி , மே 7 – கெடா, சுங்கைப் பட்டாணி Taman Perpaduan னில் ஒரு விட்டிற்கு பின்னால் துர்நாற்றம் வீசியதைத் தொடர்ந்து அங்குள்ள கால்வாயில் பெண்ணின் சடலம் ஒன்று மீட்கப்பட்டது. நேற்று மாலை மணி 5.47 அளவில் பொதுமக்களிடமிருந்து தகவல் கிடைக்கப்பெற்றதைத் தொடர்ந்து அவ்விடத்திற்கு சென்ற போலீஸ் குழு இரவு உடை மட்டுமே அணிந்திருந்த பெண்ணின் சடலத்தை மீட்டதாக கோலா மூடா மாவட்ட போலீஸ் தலைவர் Zaidy Che Hassam தெரிவித்தார். மருத்துவ பரிசோதனைக்காக அந்த பெண்ணின் உடல் சுல்தான் அப்துல் ஹலிம் மருத்துவமனைக்கு கொண்டுச் செல்லப்பட்டதாக அவர் கூறினார்.

 Tags
Four smell leads

in drain

to dicovery corpe


ஷக்கிர் நய்க்  விரைவில்  மலேசியா  திரும்புவார்

கோலாலம்பூர், மார்ச் 27 – தற்போது Oman – னில் இருக்கும் சர்ச்சைக்குரிய இஸ்லாமிய சமய போதகர் Zakir Naik (ஷக்கிர் நய்க்) விரைவில் கோலாலம்பூர் திரும்புவார். Oman நிகழ்ச்சிகள் முடிந்தபின் Zakir Naik (ஷக்கிர் நய்க்) உடனடியாக கோலாலம்பூர் வந்தடைவார் என அவரது வழக்கறிஞர் Akberdin Abdul Kader தெரிவித்தார். எனினும் தமது கட்சிக்காரரின் பாதுகாப்பு கருதி இது தொடர்பான இதர விவரங்களை வெளியிடமுடியாது என அவர் கூறினார். ஷக்கிர் Oman னில் கைது செய்யப்பட்டதோடு அவர் இந்தியாவுக்கு அனுப்பப்படுவார் என கடந்த வெள்ளிக்கிழமை வெளியான தகவலை இதற்கு முன் Akberdin மறுத்தார். Oman தலைநகர் Muscat ட்டில் ஷக்கிர் நய்க்கிற்கு அரசாங்க வரவேற்பு நல்கப்பட்டதாகவும் அந்த வழக்கறிஞர் தெரிவித்தார்.

 Tags
says lawyer

to Malaysia soon

will return

zakir naik


ஆசியான் நாடுகளுடன் ஈப்போவுக்கு நேரடி விமான சேவை; பேரா பேச்சு நடத்தி வருகிறது

ஈப்போ, செப் 18 – ஆசியான் நாடுகளுக்கும் ஈப்போவுக்குமிடையே நேரடி விமான சேவைகளை அதிகரிப்பதற்காக பல்வேறு விமான நிறுவனங்களுக்கிடையே பேரா அரசாங்கம் பேச்சு நடத்தி வருவதாக மந்திரிபுசார் சாரணி முகமட் தெரிவித்தார். 2024 ஆம் ஆண்டில் பேராவிற்கு வருகை புரியும் ஆண்டை முன்னிட்டு அதிகமாக வெளிநாட்டினர் பேராவுக்கு வருவதை ஊக்குவிப்பதற்கு இந்த நடவடிக்கை எடுக்கப்பட்டு வருவதாக அவர் கூறினார். தற்போது சிங்கப்பூரிலிருந்து ஈப்போ மற்றும் ஜோகூரிலிருந்து ஈப்போவுக்குமான விமானச் சேவைகளை மேற்கொள்வதற்கான நடவடிக்கைக்கு முன்னுரிமை வழங்கப்பட்டுள்ளது. பேராவுக்கு வருகை புரியும் ஆண்டை முன்னிட்டு சுற்றுப்பயணிகளின் எண்ணிக்கையை அதிகரிப்பதற்காக ஈப்போவுக்கு பல்வேறு ஆசியான் நாடுகளிலிருந்து நேரடியாக விமானச் சேவைகளை மேற்கொள்வது குறித்து பல விமான நிறுவனங்களுடன் பேச்சு நடத்தப்படுவதாக சாரணி முகமட் கூறினார்.

 Tags
direct flights

from Asean nations

Perak in talks

to Ipoh

with airlines


வாகனம் கவிழ்ந்து  வீட்டில் மோதியது  ; தந்தையும் மகளும்  உயிர்  தப்பினர்

கூலிம் , மார்ச் 18 -கூலிம் தாமான் பேராக்கில் கட்டுப்பாட்டை இழந்த Honda SUV வாகனம் கவிழ்ந்து சாலையோரத்திலுள்ள ஒரு வீட்டில் மோதியதில் அந்த வாகனத்தை ஓட்டிய 45 வயதுயை ஆடவரும் முன்புறம் அமர்ந்திருந்த அவரது 15 வயது மகளும் சிறு காயங்களுடன் உயிர் தப்பினர். அந்த வீட்டில் குடியிருந்த நால்வர் வெளியே சென்றிருந்தபோது அந்த விபத்து நிகழ்ந்ததாக நம்பப்படுவதாக கூலிம் மாவட்ட போலீஸ் தலைவர் Superintendan Mohd Redzuan Salleh வெளியிட்ட அறிக்கையில் தெரிவித்துள்ளார். சாலை முச்சந்தியில் வலது பக்கம் நுழைந்து Taman Emas சிற்கு செல்ல வேண்டிய அந்த வாகனம் கட்டுப்பாட்டை இழந்து அருகேயுள்ள வீட்டில் மோதியது. இந்த விபத்தில் காயம் அடைந்த இருவரும் கூலிம் மருத்துவமனையில் வெளிநோயாளியாக சிகிச்சைப் பெற்றனர்.

 Tags
crashed into

Survived

The car

the house

Two children


11 வயது மைத்துனியை பாலியல் பலாத்காரம் செய்த வேலையில்லாத ஆடவன் கைது

ஈப்போ, செப் 22 – ஈப்போ தாமான் பெர்சத்துவில் உள்ள வீடு ஒன்றில், வேலையில்லாத ஆடவன் ஒருவன் தனது 11 வயது மைத்துனியை கற்பழித்ததைத் தொடர்ந்து போலிசார் அவனை கைது செய்துள்ளனர்.

இச்சம்பவம் கடந்த 11 செப்டம்பர் நடந்ததாக கூறப்படுகிறது.

தன்னுடைய காதினைக் குடைய உதவி புரியுமாறு அச்சிறுமியிடம் கேட்டுள்ள அவ்வாடவன், பின்னர் இந்த இழிய செயலைச் செய்ததை ஒப்புக் கொண்டுள்ளான்.

அவ்வாடவனுக்கு ஒரு குழந்தை இருப்பது குறிப்பிடத்தக்கது. இக்குற்றத்திற்கு 30 ஆண்டுகால சிறை தண்டனை மற்றும் பிரம்படி விதிக்கப்படலாம்.

 Tags
adik ipar

Darjah 5

Penganggur mengaku bersalah

Rogol


சுற்றுலா வேன்  பஸ்ஸில் மோதியது சிங்கை சுற்றுப்பயணி உட்பட 11 பேர் காயம்

மூவார் ,மார்ச் 20 – மூவார் , Pagoh வில் வடக்கு – தெற்கு நெடுஞ்சாலையில் 139.9 ஆவது கிலோமீட்டரில் ஒரு விரைவு பஸ், மற்றும் இதர மூன்று வாகனங்கள் சம்பந்தப்பட்ட விபத்தில் சுற்றுலா வேனில் இருந்த சிங்கப்பூர் சுற்றுலாப் பயணி ஒருவர் கடுமையாக காயம் அடைந்தார். அந்த வேனில் இருந்த இதர 11 பேர் காயம் சொற்ப காயம் அடைந்தனர். மலாக்காவிலிருந்து ஜோகூர் பாருவிற்கு 24 பயணிகளை ஏற்றிச் சென்ற விரைவு பஸ் சுற்றுலா வேனில் மோதியது. இதனைத் தொடர்ந்து அந்த வேன் இரண்டு நபர்கள் சென்று கொண்டிருந்த Mazda காரில் மோதி அந்த கார் மற்றொரு வாகனத்தில் மோதியதாக மூவார் மாவட்ட போலீஸ் தலைவர் துணை கமிஷனர் Raiz Mukhliz Azman Aziz தெரிவித்தார். அந்த விபத்தில் பஸ் பயணிகளில் எவரும் காயம் அடையவில்லை.

 Tags
rammed

seriously injured

singapore

tour van

tourist


புக்கிட் செர்டாங் அடுக்ககத்தில்  இந்திய  ஆடவர் கொலை  ஒரு பெண் உட்பட எண்மர்  கைது

கோலாலம்பூர், மார்ச் 2 – புக்கிட் செர்டாங் அடுக்கு மாடி வீடு குடியிருப்பில் புகுந்து ஆடவரை தாக்கி அவருக்கு மரணம் ஏற்படுத்தியதன் தொடர்பில் எண்மர் கைது செய்யப்பட்டனர். அவர்களில் ஏழு ஆடவர்களும் 26 வயதுடைய இளம் பெண்ணும் அடங்குவர் என கூறப்படுகிறது. கைது செய்யப்பட்ட அந்த இளம்பெண் கைதான முதலாவது சந்தேகப் பேர்வழிக்கு நன்கு அறிமுகமானவர் என்று நம்பப்படுகிறது. 25 முதல் 32 வயதுடைய அந்த சந்தேகப் பேர்வழிகள் தாப்பாவை நோக்கிச் செல்லும் ஓய்வு பகுதியிலுள்ள எண்ணெய் நிலையத்தில் கைது செய்யப்பட்டனர். இந்த விவகாரத்தில் சம்பந்தப்பட்ட இரண்டாவது சந்தேகப் பேர்வழி பேராவிற்கு தப்பிச் சென்றதும் போலீஸ் விசாரணையில் தெரிய வந்துள்ளது. பொறாமை மற்றும் பழிவாங்கும் நோக்கத்தோடு நடத்தப்பட்ட தாக்குதலில் 31 வயதுடைய ஆடவர் மரணம் அடைந்தாக தெரிகிறது. விசாரணைக்கு உதவும் பொருட்டு கைதான சந்தேகப் பேர்வழிகள் ஏழு நாட்களுக்கு தடுத்து வைக்கப்பட்டுள்ளனர்.

 Tags
Bukit Serdang condominium

of 1 Indian man

The case of the killing

who was beaten at the


போலீஸ் கண்காணிப்பில் வைக்கப்பட்டிருந்த ஆடவன் கொலை ; சந்தேக நபர் விசாரணைக்காக தடுத்து வைப்பு

பேராக், ஈப்போ, செம்மூரிலுள்ள, வீடொன்றின் முன்புறம், போலீஸ் கண்காணிப்பில் வைக்கப்பட்டிருந்த ஆடவன் ஒருவன் இறந்து கிடக்க காணப்பட்ட சம்பவம் தொடர்பில், விசாரணைக்காக 27 வயது நபர் ஒருவன் ஏழு நாட்களுக்கு தடுத்து வைக்கப்பட்டுள்ளான். அந்நபரை தடுத்து வைக்க ஈப்போ மாஜிஸ்திரேட் நீதிமன்றம் அனுமதி வழங்கியது. கூரிய ஆயுதம் கொண்டு தாக்கப்பட்டதில், அவ்வாடவன் சம்பவ இடத்திலேயே உயிரிழந்ததாக நம்பப்படும் வேளை ; சவப்பரிசோதனை வாயிலாக, அவனது உடலில் காயங்கள் இருப்பது கண்டறியப்பட்டுள்ளதாக, பேராக் மாநில போலீஸ் தலைவர் டத்தோ ஸ்ரீ முஹமட் யூஸ்ரி ஹசான் பாஸ்ரி தெரிவித்தார். முதலில் அதனை ஒரு திடீர் மரணமாக வகைப்படுத்திய போலீசார், உடலில் காயங்கள் தென்பட்டதை தொடர்ந்து, அதனை ஒரு கொலையாக வகைப்படுத்தியுள்ளனர்.

 Tags
alleged

man

murder

over

police

remanded

surveillance

suspect

under

Unemployed


மோட்டாரை பெட்ரோல் ஊற்றி கழுவிய ஆடவன் ! பெட்ரோல் நிலையத்தில் பரபரப்பு

உத்திர பிரதேசம், ஜூலை 30 – உத்தரப் பிரதேசத்தில் உள்ள ஒரு பெட்ரோல் நிலையத்தில் ஆடவன் ஒருவன் மோட்டார் மீது பெட்ரோலை ஊற்றி கழுவிய சம்பவத்தில், அங்கிருந்தவர்களை அதிர்ச்சிக்குள்ளாக்கியது.

சமூக வலைதளங்களில் வைரலான அந்த வீடியோவில், இருசக்கர வாகனத்தில் ஊற்றிக்கொண்டிருந்த பெட்ரோல் நிரம்பி வழியும் நிலையில், குழாயை நிறுத்தாமல் மீதமிருந்த பெட்ரோலை வண்டியின் மீது ஊற்றி கழுவுகிறான் அந்த ஆடவன்.

இது என்ன முட்டாள்தனம், தீப்பிடித்தால் என்னாவது, அதுவும் பெட்ரோல் நிலையத்திலேயே இவ்வாறு நிகழ்ந்துள்ளதே, நல்லவேளை அசம்பாவிதம் தவிர்க்கப்பட்டது என பல கருத்துக்களை இக்காணொளியைப் பார்த்த சமூக வலைத்தளவாசிகள் பதிவிட்டு வருகின்றனர்.

இந்நிலையில், அவ்வாடவனின் செயல் உடனடியாக தடுக்கப்பட்டதோடு, பெட்ரோல் விற்பனையாளர் மற்றும் அந்த ஆடவனையும் போலீசார் கைது செய்தனர்.

 Tags
Caught on Cam:

fire disaster averted

Man washes bike with petrol

two men apprehended


யானை தாக்கியது ஆடவர்  காயம்

கெமமான்,பிப் 16 – கெமமான் உயிரியல் பூங்கா மற்றும் பொழுதுபோக்கு மையத்தில் யானை தாக்கியதில் அதன் பராமரிப்பாளரான 37 வயதுடைய ஆடவர் காயம் அடைந்தார். 1.5 டன் எடையுள்ள 13 வயதுடைய யானையை குளிப்பாட்டிக் கொண்டிருந்தபோது திடீரென சற்றும் எதிர்பார்க்கமால் அந்த யானை தம்மை தாக்கியதாக Musbaha Din கூறினார். அந்த யானையின் தந்தங்களில் ஒன்று வயிற்றில் குத்தியதால் ஏட்பட்ட காயத்திற்கு 15 தையல் போடப்பட்டதாக அவர் தெரிவித்தார். தமது வயிற்றில் யானையின் மற்றொரு தந்தம் பாய்ந்திருந்தால் து உயிருக்கு ஆபத்து ஏற்பட்டிருக்கலாம் என மருத்துவர் கூறியிருந்ததையும் Musbaha din சுட்டிக்காட்டினார். கடந்த 11 ஆண்டு காலமாக அந்த யானையை பராமரிக்கும் பணியில் தாம் ஈடுபட்டு வந்ததாகவும் முதல் முறை அதன் தாக்குதலுக்கு உள்ளானதை மறக்க முடியவில்லை என அவர் தெரிவித்தார்.

 Tags
elephant riding

floats under the

on its noodles

The life almost


பிரகாஷ்  சாம்பு நாதன், பாப்ப ராய்டு   உட்பட   சிலாங்கூரில்  15 பேரை   DAP  நிறுத்துகிறது

கோலாலம்பூர், ஜூலை 15 – ஆகஸ்டு 12 ஆம் தேதி நடைபெறும் சிலாங்கூர் மாநில சட்டமன்ற தேர்தலில் DAP 15 வேட்பாளர்களை நிறுத்தவிருப்பதாக அக்கட்சியின் தலைமை செயலாளர் Anthony Loke தெரிவித்தார். கடந்த பொதுத் தேர்தலில் சிலாங்கூர் மாநிலத்தில் வென்ற தொகுதிகளைச் சேர்ந்த சட்டமன்ற உறுப்பினர்களில் பெரும்பாலோர் மீண்டும் போட்டியிடுவதாக அவர் கூறினார் . எனினும் இம்முறை ஆறு புதுமுகங்கள் போட்டியிடவிருக்கின்றனர். கோத்தா கமுனிங் தொகுதியில் பிரகாஷ் சாம்புநாதன் , பந்திங்கில் வி. பாப்ப ராய்டு ஆகிய இரு புதுமுகங்களை DAP களம் இறக்குகிறது. புக்கிட் காசிங் தொகுதியில் மீண்டும் ரஜிவ் ரிஷிகரன் நிறுத்தப்படுக்கிறார்.

இதனிடையே பக்காத்தான் ஹராப்பான் – தேசிய முன்னணி கூட்டணி சிலாங்கூரில் மீண்டும் ஆட்சியை கைப்பற்றினால் சட்டமன்ற வேட்பாளர் அல்லாத ஒருவரை மாநில சட்டமன்ற சபாநாயகராக DAP நிறுத்தும்.

சிலாங்கூரில் தங்களுக்கு இருந்த சட்டமன்ற தொகுதிகளில் ஒன்றை அம்னோவுக்கு விட்டுக்கொடுக்கும்படி பிரதமர் கேட்டுக்கொண்டதைத் தொடர்ந்து சட்டமன்ற உறுப்பினர் அல்லாத ஒருவரை சிலாங்கூர் சபாநாயகராக முன்மொழியவதற்கு இணக்கம் காணப்பட்டதாக அவர் தெரிவித்தார். பக்காத்தான் ஹராப்பான் இரண்டு தொகுதிகளை தேசிய முன்னணிக்கு விட்டுக்கொடுத்துள்ளது. பி.கே.ஆர் வசம் இருந்த கோம்பாக் செத்தியா மற்றும் DAP வசம் இருந்த டுசுன் துவா ஆகியவையே அந்த இரண்டு தொகுதிகளாகும்

 Tags
DAP to contest 15 seats

In Selangor


அதிகாரத்தை  தவறாக  பயன்படுத்திய தம்பதியர்  கைது

கோலாத்திரங்கானு, ஆக 22 – 2021 ஆம் ஆண்டு முதல் இதுவரை அதிகாரத்தை தவறாக பயன்படுத்தியது தொடர்பில் திரங்கானு அரசாங்கத்துறையின் நிர்வாக துணை அதிகாரி ஒருவரையும் அவரது மனைவியையும் எம்.ஏ.சி.சி எனப்படும் மலேசிய ஊழல் தடுப்பு ஆணைய அதிகாரிகள் கைது செய்தனர். தமது மனைவிக்கு சொந்தமான நிறுவனத்திற்கு மாநில அரசாங்க துறையின் வாகனங்களை பழுதுபார்ப்பதற்கு அனுப்பியதாகவும் இதன் வழி அந்த அதிகாரி 130,000 ரிங்கிட் மதிப்புள்ள தொகையை பெற்றதாக கூறப்படுகிறது. 50 வயதுடைய அந்த இரண்டு சந்தேகப் பேர்வழிகளும் திரங்கானு MACC அலுவலகத்திற்கு வந்தபோது அவர்கள் கைது செய்யப்பட்டதை திரங்கானு மாநில எம்.ஏ.சி.சி இயக்குனர் Hazrul Shazreen Abdul Yazid உறுதிப்படுத்தினார்.

 Tags
ditahan SPRM

siasat salah guna kuasa

suami isteri


விற்காத தர்பூசணி பழங்களை காலில் மிதித்து சேதப்படுத்தும் விவசாயி வைரல்; கொந்தளிக்கும் இணையவாசிகள்

ஜகார்த்தா, அக்டோபர் 10 – தாம் அறுவடை செய்த தர்பூசணி பழங்களுக்கு கிராக்கி இல்லாததால், சினமடைந்த விவசாயி ஒருவர், அவற்றை காலில் மிதித்து சேதப்படுத்திய சம்பவம், சமூக ஊடக பயனர்களின் கண்டனத்தையும், எதிர்மறையான கருத்துகளையும் பெற்று வருகிறது.

கிழக்கு ஜாவா, பன்யுவாங்கியைச் (Banyuwangi) சேர்ந்த அந்த விவசாயி, பாதியாக வெட்டப்பட்ட தர்பூசணியை மிதித்து நாசப்படுத்தும் காணொளி டிக் டொக்கில் பதிவேற்றம் செய்யப்பட்டதை தொடர்ந்து வைரலாகியுள்ளது.

தர்பூசணி விலை மோசமாக வீழ்ச்சியடைந்து, அது விற்காமல் போனது தொடர்பில், தனது கோபத்தை வெளிப்படுத்தும் வகையில், அந்த விவசாயி அவ்வாறு நடந்து கொண்டதாக கூறப்படுகிறது.

எனினும், அந்த விவசாயியின் செயலை கண்டித்து, இணைய பயனர்கள் தொடர்ந்து கருத்துகளை பதிவிட்டு வருகின்றனர்.

“அந்த பழங்களை மிதித்து சேதம் செய்ததற்கு பதிலாக, உள்ளூர் மக்களுக்கு அதனை தானமாக வழங்கி இருக்கலாம். பயனுள்ளதாக இருந்திருக்கும்” என இணைய பயனர் ஒருவர் பதிவிட்டுள்ளார்.

எனினும், தர்பூசணி விதைக்காக அந்த பழங்களை மிதித்திருக்கலாம் எனவும் சிலர் அந்த விவசாயியின் செயலை தற்காத்தும் பேசியுள்ளனர்.

 Tags
Petani pijak tembikai

tak laku


அம்னோ உதவித் தலைவர் பதவி  இஸ்மாயில் சப்ரி தற்காத்து கொள்ளமாட்டார்

கோலாலம்பூர், பிப் 4 – எதிர்வரும் கட்சித் தேர்தலில் தமது பதவியை தற்காத்துக்கொள்ளப் போவதில்லையென அம்னோ உதவித் தலைவரான டத்தோஸ்ரீ இஸ்மாயில் சப்ரி யாக்கோப் தெரிவித்திருக்கிறார். இளம் தலைவர்களுக்கு வழிவிடும் வகையில் இந்த முடிவை தாம் பரிசீலித்து வருவதாக முன்னாள் பிரதமரும் Bera நாடாளுமன்ற தொகுதி உறுப்பினருமான இஸ்மாயில் சப்ரி கூறினார்.

உதவித் தலைவர் பதவியை தற்காத்துக் கொள்ளும் சிந்தனை எனக்கு இல்லை . அம்னோவை வலுப்படுத்தக்கூடிய புதுமுகங்கள் இருந்தால் அவர்களுக்கு தாம் வழிவிடத் தயாராய் இருப்பதாக இஸ்மாயில் சப்ரி தெரிவித்ததாக சினார் ஹரியான் நாளிதழும் செய்தி வெளியிட்டுள்ளது. அடுத்த மாதம் கட்சித் தேர்தலை அம்னோ நடத்தவிருக்கிறது.

 Tags
ismail sabri

of relingquishing Umno

thinking

Veep post


சிரியாவுக்கான  மனிதாபிமான  உதவிப் பொருட்கள் இம்மாதம்  18ஆம்  தேதி அனுப்பப்படும்

கோலாலம்பூர், பிப் 16 – நில நடுக்கத்தினால் பாதிக்கப்பட்ட சிரியாவுக்கான மனிதாபிமான உதவிப் பொருட்களை இம்மாதம் 18 ஆம் தேதி Damascus விமான நிலையத்திற்கு கொண்டு செல்வதற்கு தயாராய் இருக்கும்படி அரச மலேசிய விமானப் படையின் இரண்டு A 400 விமானங்கள் கேட்டுக்கொள்ளப்பட்டுள்ளன. பல்வேறு அரசாங்க நிறுவனங்கள் மற்றும் அரசு சார்பற்ற இயக்கங்களைச் சேர்ந்த 20 பிரதிநிதிகளைக் கொண்ட சிறப்பு குழு நேற்று சிரியா புறப்பட்டதாக க வெளியுறவு அமைச்சு வெளியிட்ட அறிக்கையில் தெரிவித்துள்ளது. சிரியா அதிகாரிகளுடன் அணுக்கமான தொடர்புகளை இக்குழுவினர் ஏற்படுத்திக்கொண்டு மலேசியாவின் நிவாரண உதவிகள் பாதுகாப்புடன் சென்றடைவதற்கான ஏற்பாட்டு நடவடிக்கையில் ஈடுபடுவார்கள்

 Tags
aid to syria

on Feb 18

RMAF on Standby

to dispatch humanitarian